Voliotaki: Η ΘΛΙΙΒΕΡΗ «ΦΙΛΙΑ» των Ελλήνων ΔΗΜΟΣΙΟΓΡΑΦΩΝ με την ΕΞΟΥΣΙΑ...\nΗ ΘΛΙΙΒΕΡΗ «ΦΙΛΙΑ» των Ελλήνων ΔΗΜΟΣΙΟΓΡΑΦΩΝ με την ΕΞΟΥΣΙΑ...\nΜια παλιά, νοσηρή ιστορία που επιπλέον θεωρείται φυσιολογική...\nΟυδέποτε κατάλαβα, γιατί ορισμένοι δημοσιογράφοι κομπάζουν\nεπειδή γνωρίζονται με πολιτικούς. Το γεγονός θα έπρεπε να αποκρύπτεται.\nΑυτό τους εξασφαλίζει μεν πηγές, αλλά τους καθιστά επίσης ύποπτους για συναλλαγή και νοθεία.\nΔεδομένου ότι πολιτικοί και δημοσιογράφοι στην Ελλάδα είναι είδος ανθρώπου επιρρεπές στο χρηματισμό και την εξαγορά.\nΤι πηγές ειναι αυτές άλλωστε; Οι πολιτικοί μέσω των φίλιων μέσων περνάνε πάντα την εκδοχή της είδησης που τους συμφέρει.\nΉ μαχαιρώνουν συντρόφους. Αυτό δεν είναι πηγή, αλλά οχετός.\nΟι μόνες καθαρές πηγές του δημοσιογράφου βρίσκονται, συνήθως, απέναντι από την Εξουσία.\nΉ είναι προϊόν προσωπικής και αχρωμάτιστης έρευνας. Πού να τρέχουμε όμως...\nΑνέκαθεν, η καθεστωτική δημοσιογραφία ψωνίζει κύρος, ειδήσεις και χαρτζηλίκι από την πίσω πόρτα της Βουλής.\nΑπό την Ελένη Βλάχου στο παλάτι, μέχρι τους προτεζέ του Λαμπράκη που εχρίζοντο υπουργοί εν μιά νυκτί.\nΑυτό δεν συμβαίνει, εξ όσων ξέρω, έτσι σε καμμία δημοκρατική χώρα του κόσμου...\nΕτικέτες ΕΞΟΥΣΙΑ, DHMOSIOGRAFOI, voliotaki.blogspot.gr


Παπάς καβάλα σε άλογο εισέβαλε στο γήπεδο για να τα ψάλλει στον προπονητή | Arcadia Portal\nΠαπάς καβάλα σε άλογο εισέβαλε στο γήπεδο για να τα ψάλλει στον προπονητή\nΟκτώβριος 11, 2016 - 13:38\nΑπίστευτα πράγματα συνέβησαν στην Λάρισα, κατά την διάρκεια αγώνα του τοπικού πρωταθλήματος. Παπάς εισέβαλε στο γήπεδο πάνω σε άλογο και κατευθύνθηκε προς το πάγκο της ομάδας των Καλαρρύτων.\nΣυγκεκριμένα, σύμφωνα με την τοπική ιστοσελίδα postlarissa.gr, κωμικοτραγικά γεγονότα σε γήπεδο και την ώρα που εξελισσόταν ο αγώνας τοπικού ποδοσφαίρου (Γ' ΕΠΣΛ) στο Κουλούρι Λάρισας ανάμεσα στους Καλαρρύτες και στην Λάρισα ’88.\nΠαπάς την ώρα που παιζόταν το παιχνίδι και συγκεκριμένα στο β' ημίχρονο, εισέβαλε μέσα στον αγωνιστικό χώρο καβάλα σε άλογο και κάλπασε προς τον προπονητή των Καλαρρυτών για να …του πει κάτι στο αυτί.\nΤι του ψιθύρισε άγνωστο, μόνο ο προπονητής το ξέρει, αλλά η εικόνα με τον ιερωμένο καβάλα στο άσπρο άλογο κάνει τον γύρο του διαδικτύου.\nΑπό το E-Radio.gr\nEτήσια σύναξη των Κατηχητών και των Στελεχών Νεότητας της Ι.Μ. Μαντινείας και Κυνουρίας\nΑσθενοφόρο στη Γορτυνία «έμεινε» στο δρόμο με ασθενή!\nΥποβλήθηκε από ανωνυμος (χωρίς επαλήθευση) στις Τρί, 11/10/2016 - 17:33.\nΟ Δεσπότης τι κάνει; Γιατί\nΟ Δεσπότης τι κάνει; Γιατί δεν τον τιμωρεί;\nΥποβλήθηκε από <ασασ (χωρίς επαλήθευση) στις Τρί, 11/10/2016 - 17:50.\nΟ Δεσπότης είναι ο επόπτης.


Αυτά που κάνανε αποτελούν τη βαθύτερη προσβολή κατά της κοινωνικής τάξης - lastpoint.gr\nΑυτά που κάνανε αποτελούν τη βαθύτερη προσβολή κατά της κοινωνικής τάξης\n11/06/2019 12/06/2019 0 Σχόλια\tΑΠΟΨΕΙΣ, ΚΙΤΣΟΣ, ΚΟΙΝΩΝΙΚΑ, ΚΥΒΕΡΝΗΣΗ, ΣΥΡΙΖΑ, ΤΣΙΠΡΑΣ\n«Η καταραμένη μαϊμού», μου λέει ο φίλος μου ο Μήτσος. «Δεν νομίζω στην παγκόσμια ιστορία να υπάρχει κάτι ανάλογο», συνεχίζει… «Ένα ζώο να έχει επηρεάσει τόσο πολύ την ιστορία ενός Έθνους». Με τον φίλο μου τον Δημήτρη – Μήτσος για τους πολύ δικούς του – όποτε βρισκόμαστε στο παραδοσιακό μας στέκι κάνουμε μακριές συζητήσεις πάνω σε θέματα που αφορούν από φιλοσοφία μέχρι επιστήμη, από ιστορία μέχρι πολιτική και από ποίηση μέχρι μουσική. Πάντα σε συνδυασμό με τις εμπειρίες και αναμνήσεις μας. «Η καταραμένη μαϊμού»… «Τι εννοείς Μήτσο μου;», τον ρωτάω. «Μα δεν ξέρεις για την αναθεματισμένη μαϊμού, που δάγκωσε στο πόδι τον Βασιλιά Αλέξανδρο, τον διάδοχο του Κωνσταντίνου Α, τον Σεπτέμβριο του 1920, στέλνοντας τον σε πρόωρο θάνατο μετά από σηψαιμικό σοκ;», μου απαντά. «Για το δημοψήφισμα στις 22 Νοεμβρίου 1920 για την επάνοδο του βασιλιά Κωνσταντίνου Α;». «Μην μου πεις ότι ούτε αυτό το ξέρεις»!!!\nΓια όσους από εσάς δεν γνωρίζουν, την ιστορική εκείνη περίοδο, στην Ελλάδα υπήρχαν δυο αντιμαχόμενες πολιτικές απόψεις. Η άποψη των βενιζελικών που ήθελε την Ελλάδα σύμμαχο των Άγγλων, Γάλλων και Ιταλών (Αντάντ), και που ήξερε ότι με κάθε κόστος έπρεπε να επιτευχθεί αυτό. Η άλλη άποψη, των αντιβενιζελικών, ήθελε την Ελλάδα σύμμαχο των Γερμανών και του Κάιζερ. Για να μπορέσουν οι πρώτοι να επικρατήσουν θα έπρεπε να οδηγήσουν τον τότε βασιλιά της Ελλάδας, Κωνσταντίνο Α, σε παραίτηση. Με την πίεση των αγγλογάλλων που έφτασαν στο σημείο να οδηγήσουν τον ελληνικό λαό σε λιμοκτονία, ο Κωνσταντίνος Α οδηγείται σε παραίτηση και στη θέση του αναλαμβάνει καθήκοντα ο βασιλιάς Αλέξανδρος.\nΟ Αλέξανδρος δεν θα προλάβει να ευημερήσει για πολύ, καθώς λίγα έτη μετά τη στέψη του (1917) μια μαϊμού τον δαγκώνει στο πόδι στέλνοντας τον σε πρόωρο θάνατο μετά από σηψαιμικό σοκ. Οι αντιβενιζελικοί, που επικρατούν στις εκλογές, επιθυμούν την επιστροφή του Κωνσταντίνου και ενώ γνωρίζουν τις αντιρρήσεις των δυνάμεων της Αντάντ αλλά και τις προειδοποιήσεις πως εάν επαναφέρουν στον θρόνο τον Κωνσταντίνο Α, θα ακυρώσουν την συνθήκη των Σεβρών, θα αποσύρουν την στήριξη τους στον Ελληνικό στρατό στην Μικρά Ασία και θα σταματήσουν να δανείζουν το υπερχρεωμένο Ελληνικό κράτος, σκηνοθετούν ένα «δημοψήφισμα» που όχι μόνο δεν χρειαζόταν συνταγματικά, αλλά ούτε και να νοθευτεί σε τέτοια έκταση. Η επάνοδος του Κωνσταντίνου Α υποτίθεται ότι εγκρίθηκε με το απίστευτο ποσοστό 99%! Τα υπόλοιπα είναι, λίγο ως πολύ, γνωστά μέχρι και την καταστροφή της Σμύρνης και τον βίαιο διωγμό τον Ελλήνων από την Μικρά Ασία.\n«Κατάλαβα που το πας», λέω στο Μήτσο. «Από πού ξεκίνησε ο ΣΥΡΙΖΑ… έμμεσα θες να μου πεις». Όπως και με τους αντιβενιζελικούς, οι ΣΥΡΙΖΑΙΟΙ προσπάθησαν να καθιερωθούν στην εξουσία μεταφέροντας στο λαό μια επικίνδυνη απόφαση, εκμεταλλευόμενοι ανεύθυνα την τότε συναισθηματική του φόρτιση. Τι και εάν οι ανεύθυνοι μετέτρεψαν το ΟΧΙ σε ΝΑΙ. Μια και Κώτσο βασιλιά δεν έχουμε, πόσοι από αυτούς που στήριξαν το ΟΧΙ θα μπορούσαν, εν αγνοία τους, να ζήσουν μόνο με ψωμί και ελιά; Δεν λέω, μπορεί ορισμένοι, αλλά πάλι πόσοι από αυτούς είχαν συνειδητοποιήσει που πήγαινε τότε η υπόθεση; Όπως και να έχει, το κόστος εκείνης της περιόδου υπήρξε τεράστιο. Υπολογίζεται σε 75-85 δισ. ευρώ στη καλύτερη περίπτωση και μπορεί να φτάσει μέχρι και τα 150 δισ. ευρώ στη χειρότερη, χωρίς να συμπεριλάβουμε τις αρνητικές επιπτώσεις στην εθνική θέση και διεθνές κύρος της χώρας και όποιες εσωτερικές ανωμαλίες και διχασμό συνεχίζει να προκαλεί.\nΠριν συνεχίσω, και για να μην παρεξηγηθώ, να διευκρινίσω ότι με τον φίλο μου τον Μήτσο δεν δικάζουμε κάποιον. Τα ζητήματα που απασχολούν τα δικαστήρια αφορούν την πράξη και την ενοχή και μακριά από εμάς τα λαϊκά δικαστήρια! Εμείς προσεγγίζουμε τα πράγματα ιστορικά, φιλοσοφικά και επιστημονικά, έχοντας μέσα δικές μας προσωπικές εμπειρίες. Στην επιστήμη δεν υπάρχει θέση για το δίκαιο και το άδικο. Η επιστήμη αναζητεί αιτιώδεις ερμηνείες συμβάντων και φαινομένων. Η αλήθεια, άλλωστε, κοινωνείται, δεν κατέχεται.\n«Σημαντικό, το πώς καθιερώθηκαν στην εξουσία, τάζοντας τα πάντα», λέω στον Μήτσο, «εξαπατώντας τον λαό και μεταθέτοντας του μία επικίνδυνη απόφαση χωρίς να υπάρχει επαρκής πληροφόρηση και συζήτηση των επιλογών και των συνεπειών τους. Ας μην μιλήσουμε για τον λαό, λοιπόν. Άλλωστε, αν κάποιος έχει τα μάτια του δεμένα, όσο θες μπορείς να τον ενθαρρύνεις να κοιτάξει μέσα από τον επίδεσμο, δεν θα δει όμως τίποτε. Ακόμη και από νομική άποψη, ένα έγκλημα αποτελείται από δυο μέρη: την actus reus, την πράξη καθεαυτή, και τη mens rea, την ψυχική κατάσταση. Και πολλοί καταδικασθέντες έχουν δεχτεί επιείκεια εξαιτίας της ψυχικής τους κατάστασης».\n«Εξίσου, όμως, σημαντικό και το πώς φεύγουν». «Τι θέλεις να πεις;», με ρωτάει ο Μήτσος. «Οι άνθρωποι δεν υπήρξαν μόνο ψεύτες, ανεύθυνοι και λαϊκιστές. Υπήρξαν αμοραλιστές και θρασύδειλοι! Δεν βλέπεις τι πάνε να κάνουν με τις τελευταίες τροπολογίες στον ποινικό κώδικα; Το σύστημα απονομής της δικαιοσύνης έχει δυο έργα να επιτελέσει: οφείλει να επιβάλλει έναν γενικά αποδεκτό ηθικό κώδικα, κρίνοντας αν συγκεκριμένα άτομα εξετέλεσαν συγκεκριμένες πράξεις που θεωρούνται άδικες, και οφείλει ακόμα να αποφασίσει την επιβολή της αρμόζουσας ποινής. Επίσης, αυτό που πρέπει να κρίνει δεν είναι μόνο οι πράξεις τους αλλά και οι ροπές τους. Αφενός, πέραν του ότι ρέπουν προς την ανομία – δες πως αντιμετωπίζουν εχθρούς του έθνους και κράτους, μπαχαλάκηδες, εγκληματίες, δολοφόνους και τρομοκράτες -, ισοπεδώνουν τον ηθικό κώδικα – για αυτούς μέχρι και οι πράξεις των βιαστών δικαιολογούνται – και αφετέρου, χωρίς κάποιο ηθικό κώδικα γιατί να υπάρχουν αρμόζουσες ποινές; Με τον νέο ποινικό κώδικα κάτω από ποιες συνθήκες μπορούμε να πούμε ότι κάποιος είναι υπεύθυνος για τις πράξεις του;»\n«Πούλα με πολύ φτηνά, δεν ξέρω, ίσως αύριο να είναι αργά»… «Τι πούλα με;», με ρωτάει ο Μήτσος. «Το τραγούδι των ΠΥΞ ΛΑΞ που ακούγεται», του απαντώ. «Η επανάσταση γίνεται μόνο στον έρωτα και στην τέχνη, όχι στην πολιτική, υποστήριζε ο Μαγιακόφσκι. Μποέμ ο Μαγιακόφσκι, αιώνια νέος. Μάλλον είχε δίκιο. Η πολιτική είναι η τέχνη του εφικτού; Ανάλογα με το πώς ορίζει το εφικτό και το ανέφικτο κανείς. Ότι και να πούμε, επέφεραν πολιτική αποσταθεροποίηση για να πουληθούν και να πουλήσουν και εμάς πολύ φτηνά», Μήτσο μου! «Πολλώ δε μάλλον όσους τους πίστεψαν! Και όποιος συννεφοπετούμενος αναζητά, επιδιώκει και πετυχαίνει την πολιτική αποσταθεροποίηση οφείλει να πληρώνει τις συνέπειες των πράξεων του! Και αυτά που κάνανε αποτελούν τη βαθύτερη προσβολή κατά της κοινωνικής τάξης!».\n← Ημερολόγιο καταστρώματος. Ποιος ειναι ο νέος αρχηγός στο ΚΙΝΑΛ;\nΓιατί τελικά ο Τσίπρας σέρνεται σε πρόωρες εκλογές; →\nΤι είναι το Cancel Culture; Είναι ένα “ξόρκι”;\n18/11/2021 17/11/2021 0


Σπύρος Καπράλος Archives - Βούλα ΖυγούρηΒούλα Ζυγούρη\nΑρχείο ετικέτας Σπύρος Καπράλος\nΚαπράλος: «Είναι τρελό η κυβέρνηση να ζητά πίσω προνόμια Ολυμπιονικών»!\nΟ πρόεδρος της Ελληνικής Ολυμπιακής Επιτροπής, Σπύρος Καπράλος, μίλησε για την προσωπική, αλλά και εθνική επιτυχία της εκλογής του στην Ένωση Ευρωπαϊκών Ολυμπιακών Επιτροπών, ενώ αναφέρθηκε και στις σχέσεις ΕΟΕ–πολιτείας, επισημαίνοντας την αδυναμία της κυβέρνησης να στηρίξει τον ερασιτεχνικό αθλητισμό.\nΜετά από μια μακρά περίοδο εσωστρέφειας στην ΕΟΕ, ευτυχώς επήλθε ειρήνη και ενότητα. Έτσι, ο Σπύρος Καπράλος συμμετείχε στις εκλογές για την Ένωση Ευρωπαϊκών Ολυμπιακών Επιτροπών και εξελέγη σχεδόν παμψηφεί, εκπροσωπώντας επάξια την Ελλάδα. Ο πρόεδρος της Ελληνικής Ολυμπιακής Επιτροπής, μιλώντας αποκλειστικά στο RpnTv.gr (και παράλληλα στην εφημερίδα «axia news» του Σαββατοκύριακου, όπου δημοσιεύθηκε το πρώτο μέρος), εξηγεί τη ζημιά που έγινε σε επίπεδο χορηγιών Ελλήνων αθλητών στον δρόμο για την Ολυμπιάδα του Τόκυο, ενώ αναφέρεται στις αδυναμίες της πολιτείας να διασφαλίσει χρήματα και ανάπτυξη στον ελληνικό ερασιτεχνικό αθλητισμό, αλλά και στις στρεβλώσεις της κυβέρνησης να επιφέρει δικαιοσύνη και διαφάνεια…\nΑναλυτικά η συνέντευξη στον Πάρι Κουρτζίδη:\nΤελικά, οι Έλληνες ενωμένοι μπορούν να διακρίνονται; Αναφέρομαι στην πρόσφατη δική σας προσωπική αλλά και εθνική επιτυχία, να εκλεγείτε στην Ένωση Ευρωπαϊκών Ολυμπιακών Επιτροπών.\n– Κοιτάξτε, νομίζω ότι η επιτυχία στις εκλογές των Ευρωπαϊκών Ολυμπιακών επιτροπών δεν οφείλεται στο ότι οι Έλληνες είναι ενωμένοι ξανά. Οφείλεται στο ότι οι συνάδελφοί μου στις ευρωπαϊκές ολυμπιακές επιτροπές εκτίμησαν την παρουσία μου τα προηγούμενα χρόνια στο συμβούλιο των ευρωπαϊκών ολυμπιακών επιτροπών, τη δουλειά μου, τον χαρακτήρα μου και την προσφορά μου πάνω στο ολυμπιακό κίνημα της Ευρώπης. Μην ξεχνάμε ότι ήμουν πρόεδρος στους πρώτους ευρωπαϊκούς ολυμπιακούς αγώνες που έγιναν στο Μπακού, οι οποίοι πήγαν και πάρα πολύ καλά και για αυτόν τον λόγο μού ανέθεσαν και την προεδρία της συντονιστικής επιτροπής στους δεύτερους ευρωπαϊκούς αγώνες το 2019 και βεβαίως με τίμησαν με την ψήφο τους και την εκλογή μου στην Ένωση, παίρνοντας τις περισσότερες ψήφους.\nΗ αλήθεια πάντως είναι ότι όσο υπήρχε η εσωτερική φαγωμάρα η εικόνα της χώρας αλλά και η δική σας προσωπικά δεν ήταν οι καλύτερες δυνατές. Είχαν πληγεί και η εθνική και η προσωπική σας εικόνα.\n– Τον τελευταίο ενάμιση χρόνο λέγονταν πράγματα από τρίτους για μένα, που δυστυχώς προέρχονταν μέσα από τη χώρα μας, τα οποία χαλούσαν την εικόνα της χώρας στο εξωτερικό. Παρ’ όλα αυτά, νομίζω ότι αυτή η ψήφος εμπιστοσύνης που μου έδειξαν οι ολυμπιακές επιτροπές ήταν κάτι πολύ σημαντικό, που μου δίνει δύναμη για να συνεχίσω. Δεν είναι μικρό πράγμα όταν ανακοινώνεται το αποτέλεσμα να σηκώνεται ο πρόεδρος της Διεθνούς Ολυμπιακής Επιτροπής και να έρχεται και να σε συγχαίρει για την εκλογή αυτή. Δεν είναι τυχαίο που είχα 41 ψήφους στις 48 χώρες που συμμετείχαν. Δεν είναι τυχαίο ότι για όλες τις μεγάλες αποφάσεις, οι Ευρωπαίοι στρέφονται σε μένα για να δουν ποια είναι η άποψή μου πάνω στο τι θα προχωρήσουμε να κάνουμε. Όλα αυτά δίνουν μία δύναμη, η οποία αντανακλά στην Ελλάδα και είναι πολύ σημαντικό να ακούγονται θετικά νέα για τη χώρα στο διεθνές στερέωμα.\nΑυτό θα μπορούσαμε να πούμε ότι σας δίνει κάποιο πρόκριμα, ώστε να βρεθείτε στη θέση του μέλους της ΔΟΕ. Να είστε ο επόμενος Έλληνας «αθάνατος»;\n– Δεν υπάρχουν προκρίματα. Η ΔΟΕ είναι ένας αυτοτελής οργανισμός. Όταν έρθει η ώρα θα αποφασίσει μόνη της. Όταν θα θελήσει να έχει και πάλι Έλληνα μέλος. Νομίζω ότι είναι ένα τεράστιο λάθος της ΔΟΕ να μην έχει Έλληνα μέλος και είναι κάτι το οποίο θα το παλέψουμε όσο μπορούμε, ώστε η χώρα που γέννησε τους Ολυμπιακούς Αγώνες να μην υφίσταται αυτή την προσβολή με το να μην έχει μέλος στη Διεθνή Ολυμπιακή Επιτροπή.\nΈχουμε μερίδιο ευθύνης για το γεγονός ότι μέχρι τώρα δεν υπήρξε εκλογή Έλληνα;\n– Βεβαίως έχουμε μερίδιο ευθύνης. Ευθύνη πρώτα από όλα έχουν αυτοί οι οποίοι υπήρξαν μέλη της Διεθνούς Ολυμπιακής Επιτροπής από την Ελλάδα. Ευθύνη έχουμε κι εμείς με τα προβλήματα τα οποία δημιουργήσαμε στην Ελλάδα, και αναφέρομαι στην εκλογική διαδικασία που πήρε όλο αυτό το χρονικό διάστημα μέχρι να εκλέξουμε τη νέα διοίκηση και τα όργανα της ΕΟΕ.\nΤώρα αυτό το «άσχημο κεφάλαιο» έκλεισε; Μπορούμε να λέμε ότι από εδώ και πέρα πάμε πράγματι ενωμένοι, ή ήταν μια συνθηκολόγηση; Ένα ας το πούμε αναγκαίο καλό ή κακό, το οποίο συνέβη;\n– Εκλογές δεν πρόκειται να ξαναέχουμε! Παρόλο που με συγχαίρανε όλοι, γιατί έκανα ένα ρεκόρ: Εξελέγην δύο φορές μέσα στον ίδιο χρόνο πρόεδρος της Ελληνικής Ολυμπιακής Επιτροπής! Αστειεύομαι… Ήταν κακό όλο αυτό που έγινε. Ήταν κακή η δημοσιότητα που πήρε και βεβαίως ήταν κακά αυτά που ακούγονταν στους διαδρόμους έξω από την Ελλάδα, γιατί αυτό δημιούργησε από τη μία μεριά ειρωνικά σχόλια για την πατρίδα μας και για τον τρόπο που λειτουργεί η δημοκρατία στην πατρίδα μας. Από την άλλη δημιούργησε προβλήματα στο εσωτερικό της χώρας. Για παράδειγμα, είχαμε ένα πολύ επιτυχημένο πρόγραμμα, που λεγόταν «Υιοθετήστε έναν αθλητή στον δρόμο για το Ρίο». Οι άνθρωποι οι οποίοι είχαν βοηθήσει και πήραν τη χαρά και είδαν ότι οι αθλητές οι περισσότεροι από αυτούς που υιοθετήθηκαν να φέρνουν μετάλλια ή είχαν επιτυχίες και είχαν καταφέρει να προκριθούν για το Ρίο. Αυτοί οι άνθρωποι, λοιπόν, στη συνέχεια, διαβάζοντας και ακούγοντας για αυτά που συνέβαιναν το προηγούμενο διάστημα στην Ελληνική Ολυμπιακή Επιτροπή, πολλοί από αυτούς μας γύρισαν την πλάτη. Και αυτό για μένα είναι καταστροφικό για τον ελληνικό αθλητισμό.\nΚαι τώρα; Το πρόγραμμα αυτό τώρα που βρίσκεται; Είστε αισιόδοξος ότι μετά το «φρενάρισμα» που λέτε θα μπορέσει ξαναπάρει μπροστά; Αυτοί που γύρισαν την πλάτη, βλέπετε να θέλουν τώρα που λύθηκε το πρόβλημα να στηρίξουν ξανά την ΕΟΕ και τους Έλληνες αθλητές;\n– Αν ήταν ένα απλό φρενάρισμα θα ήταν εύκολα τα πράγματα. Γιατί μετά το φρενάρισμα ξαναβάζει κανείς μπροστά το αυτοκίνητο και τρέχει… Ήταν πολύ χειρότερο από φρενάρισμα αυτό που συνέβη. Χάσαμε ένα μεγάλο μέρος της αξιοπιστίας μας. Η αξιοπιστία κερδίζεται δύσκολα και παίρνει χρόνο. Χάνεται όμως πολύ εύκολα. Χρειάζεται πάλι προσπάθεια από την αρχή, ώστε να πείσουμε τους ανθρώπους αυτούς ότι οι προθέσεις μας είναι καλές, καθώς η πολιτεία συνεχίζει να μη βοηθάει τον υψηλό αθλητισμό, τον οποίο υπηρετούμε. Τα χρήματα του προϋπολογισμού των ομοσπονδιών πηγαίνουν κυρίως για να καλύψουν λειτουργικές ανάγκες των ομοσπονδιών και όχι για τον αθλητισμό. Ούτε τον αναπτυξιακό. Γιατί τον αναπτυξιακό, για να μην κοροϊδευόμαστε, τον πληρώνουν οι γονείς των αθλητών, όταν κάθε ομοσπονδία έχει θεσπίσει να πληρώνει ο αθλητής –όχι μόνο για να προπονείται στον σύλλογό του, αλλά– ακόμη και για να λαμβάνει μέρος στα εθνικά πρωταθλήματα! Για τι αθλητισμό ανάπτυξης μιλάμε ότι κάνει το κράτος; Οι γονείς και οι αθλητές πληρώνουν τον αθλητισμό. Από την άλλη, τον υψηλό αθλητισμό ποιος τον πληρώνει; Δεν δίνει χρήματα το κράτος. Εδώ διαβάζουμε και μαθαίνουμε ότι υπάρχουν Έλληνες αθλητές που πηγαίνουν μόνοι τους με δικά τους έξοδα σε ευρωπαϊκά και σε παγκόσμια πρωταθλήματα, η δε εκάστοτε ομοσπονδία τους τα καλύπτει μόνο αν φέρουν επιτυχίες! Αν όντως καλύψει τα έξοδα… και όταν τους τα δώσει! Εδώ, οι αθλητές που μας φέρνουν επιτυχίες δυστυχώς έχουν τέσσερα χρόνια να πάρουν το πριμ από τις επιτυχίες τους! Τι να πεις όταν το κράτος κινείται στο να καταργήσει τα κίνητρα για τον ερασιτεχνικό αθλητισμό; Ο αθλητισμός βάλλεται από το ίδιο το κράτος. Όταν λέμε ότι τα οικονομικά της χώρα αυτή τη στιγμή έχουν αποκτήσει μια σταθερότητα, για το μόνο πράγμα που μιλάμε είναι για το πώς θα μειωθούν τα χρήματα των προϋπολογισμών των ομοσπονδιών. Επομένως, βάλλεται ή όχι ο αθλητισμός;\nΟι νομικές και δικαστικές εκκρεμότητες που υπήρχαν σε διάφορες ομοσπονδίες μέχρι και πρότινος είναι σε έναν δρόμο σωστό, καθαρό, δίκαιο; Έχετε εικόνα;\n– Δεν έχω εικόνα, ούτε είναι ρόλος μου αυτός. Ό ρόλος αυτός είναι του υπουργείου Αθλητισμού και της γενικής γραμματείας Αθλητισμού που εποπτεύουν τις αθλητικές δραστηριότητες. Ρόλος της Ελληνικής Ολυμπιακής Επιτροπής το ξαναλέω και πάλι είναι να βοηθήσει τους υψηλού επιπέδου αθλητές να κάνουν τη δουλειά τους. Και η δουλειά τους ποια είναι; Να μπορέσουν να πάρουν μέρος, να αγωνιστούν στους μεγάλους αγώνες. Να πάρουν τις περισσότερες προκρίσεις στους διεθνείς αγώνες και να φέρουν όσο το δυνατόν καλύτερες διεθνείς διακρίσεις για τη χώρα. Κι αυτό ακριβώς προσπαθούμε να κάνουμε.\nΈχοντας υπάρξει αθλητής εθνικών και ολυμπιακών ομάδων, νομίζω πως είμαι από τους δημοσιογράφους που μπορούν να έχουν άποψη, κι έχω αρθρογραφήσει πάνω στο θέμα της προσπάθειας που έγινε να αφαιρεθούν οι άδειες ΠΡΟΠΟ από ολυμπιονίκες. Τους δόθηκαν κάποια προνόμια και τώρα οι Ολυμπιονίκες καλούνται να επιλέξουν τα σώματα των ενόπλων δυνάμεων ή τις άδειες του ΟΠΑΠ. Στις 14 του μηνός αποφασίζει τελεσίδικα μάλιστα το ΣτΕ επ’ αυτού. Έχετε εσείς άποψη; Το βρίσκετε δίκαιο αυτό που θέλει η κυβέρνηση;\n– Είναι και αυτό μέρος του αλαλούμ της γενικότερης ελληνικής πολιτείας. Όταν η πολιτεία ήρθε και έδωσε τα διάφορα κίνητρα και προνόμια στους αθλητές: οικονομικά, ή ακόμα και τα πρακτορεία ΠΡΟΠΟ, τότε γιατί ακόμη ο ΟΠΑΠ ήταν κρατικός, το έκανε για να επιβραβεύσει τους αθλητές με αυτόν τον τρόπο και να καλύψει δικές της αδυναμίες και στρεβλώσεις. Δεν μπορεί να έρχεται τώρα και να αφαιρεί η πολιτεία τα προνόμια τα οποία έχει ήδη δώσει. Είναι τρελό αυτό το πράγμα! Δεν υπάρχει πουθενά! Είναι σαν να σου πει κάποιος άλλαξα σήμερα τν νόμο, ο νόμος παλιά ήταν διαφορετικός, αλλά εσύ θα τιμωρηθείς με τον σημερινό νόμο για πριν! Δεν γίνονται αυτά τα πράγματα! Πρέπει να υπάρχει λογική, και δυστυχώς πολλές φορές σε αυτό το πολυδαίδαλο σύστημα δημιουργούνται ιστορίες καθημερινής τρέλας, που τις βλέπουμε παντού και όχι μόνο στον αθλητισμό.\n«Οι προϋπολογισμοί των ομοσπονδιών να μη μειωθούν»\nΣχέδιο εθνικό έχει ανάγκη αυτή τη στιγμή ο αθλητισμός; Και πώς μπορεί να πιεστεί η κυβέρνηση και γενικά η πολιτεία για να χαραχθεί ένας τέτοιος σχεδιασμός;\n– Μεγαλόπνοα σχέδια έχουμε χορτάσει να ακούμε πολλές φορές. Μιλάμε εδώ για απλά πράγματα. Πρέπει: 1) Οι προϋπολογισμοί των ομοσπονδιών να μη μειωθούν. Μάλιστα, θα πρέπει να αυξηθούν! 2) Πρέπει να υπάρχει έλεγχος στο πού ξοδεύονται τα χρήματα των Ελλήνων φορολογούμενων. Δεν είναι δυνατόν αυτά τα χρήματα να πηγαίνουν σε πολλά άλλα πράγματα… εκτός από τον πραγματικό αθλητισμό. Και εξηγούμαι: Όταν το είχα πει αυτό, ο τότε υπουργός με είχε στείλει στον εισαγγελέα για να πω τι γίνεται, ενώ το πιο απλό πράγμα ήταν το κράτος, η γενική γραμματεία Αθλητισμού να κάνει αυτό που λένε οι νόμοι. Πρώτον, να πάει να κάνει ελέγχους στις ομοσπονδίες. Δεύτερον, να βγάζει γρήγορα πορίσματα. Τρίτον, να στείλουν στον εισαγγελέα αυτούς οι οποίοι έχουν καταχραστεί αυτά τα χρήματα. Και έχουμε πολλές περιπτώσεις που έχουν γίνει αυτά τα πράγματα και τα πορίσματα παραμένουν ακόμη στα συρτάρια… Γιατί, άραγε;\nΓια τη σχέση ΕΟΕ – υπουργείου Αθλητισμού\nΤη συνεργασία σας με τον κ. Βασιλειάδη πώς θα την χαρακτηρίζατε; Ομολογουμένως έπαιξε με επιτυχία τον ρόλο του διαμεσολαβητή, συνεισέφερε στο να ολοκληρωθούν οι εκλογές και τελικά σήμερα να υπάρχει ηγεσία στην ΕΟΕ. Από εκεί και πέρα, όμως;\n– Πράγματι, ο κ. Βασιλειάδης βοήθησε πάρα πολύ σε αυτήν τη δύσκολη κατάσταση που είχε δημιουργηθεί. Ο ρόλος μας, όμως, της Ελληνικής Ολυμπιακής Επιτροπής, είναι να είμαστε πάντοτε σύμβουλοι του εκάστοτε υπουργού αθλητισμού. Και πάντα είμαστε στο πλευρό του για να τον βοηθούμε να λαμβάνει τις σωστές αποφάσεις. Άλλωστε, υπάρχει μια σοφία εδωπέρα στην Ολυμπιακή Επιτροπή, συμπυκνωμένη σοφία, από πάρα πολλά χρόνια, από πάρα πολλούς ανθρώπους που έχουμε περάσει μέσα από τον αθλητισμό. Επομένως, ας μας χρησιμοποιήσει. Και δεν είναι μόνο ο κ. Βασιλειάδης, το λέω για την εκάστοτε πολιτική ηγεσία.\nΕπειδή όμως σήμερα υπουργός είναι ο κ. Βασιλειάδης, επιμένω στην ερώτησή μου: Βρίσκεται σε ανοιχτή γραμμή με την ΕΟΕ; Μαζί σας; Ακούει αυτά που είπατε και πιο πριν στη συνέντευξη μας; Βοηθάει και με ποιον τρόπο στο να αυξηθούν τα έσοδα των προϋπολογισμών; Βοηθάει στη διαφάνεια και επιβλέπει αν γίνεται σωστά η διαδικασία των ελέγχων για το πού πάνε τα χρήματα; Για να βγουν γρήγορα πορίσματα; Γιατί δεν έχουμε ακόμη εικόνα σχετικά με τους ελέγχους που ήδη έχουν γίνει;\n– Είμαστε οι φυσικοί σύμμαχοι του κάθε υπουργού αθλητισμού για να μπορέσει να βγει όλο το αθλητικό κίνημα μπροστά. Να επιδιώξει να πάρει το μερίδιο της πίτας που αναλογεί στον αθλητισμό. Να επιφέρει διαφάνεια. Επομένως, το ξαναλέω: Ας μας χρησιμοποιήσει. Γιατί και αυτός, ο υπουργός αθλητισμού εννοώ, έχει να διεκδικήσει χρήματα αντιστοίχως από τον υπουργό παιδείας, από τον υπουργό άμυνας, από τον κάθε υπουργό… Και όπως καταλαβαίνετε, όλοι έχουν επιτακτικές ανάγκες. Και πράγματι υπάρχουν επιτακτικές ανάγκες. Άρα, το θέμα είναι με τι σθένος και με τι δύναμη και με ποια επιχειρήματα θα μπορέσει να διεκδικήσει τη μερίδα που αναλογεί στον ελληνικό αθλητισμό. Να πείσει ότι υπάρχει διαφάνεια και όχι κατασπατάληση. Είμαστε υποχρεωμένοι να τον βοηθήσουμε, όπως τον εκάστοτε υπουργό. Πόσω μάλλον τον κ. Βασιλειάδη, που πράγματι έχει σταθεί πολύ κοντά μας.\nΣε σχέση με τον ιδιωτικό τομέα, πώς θα μπορούσε να υπάρχει μία συνεργασία μεταξύ ΕΟΕ, υπουργείου Αθλητισμού και ιδιωτικού τομέα ώστε να μπορέσουν να αυξηθούν τα έσοδα στον ελληνικό αθλητισμό.\n– Ο ιδιωτικός τομέας θα σταθεί κοντά μόνο αν σιγουρευτεί ότι τα λεφτά που θα δώσει θα πάνε για τον σκοπό τον οποίο τα δίνει. Γι’ αυτό ήταν τόσο επιτυχημένο το πρόγραμμα «Υιοθετήστε έναν αθλητή στον δρόμο για το Ρίο». Γιατί οι επιχειρηματίες οι οποίοι βοήθησαν την προσπάθεια είχαν απευθείας επαφή με τους αθλητές. Δεν πήγαιναν τα χρήματα μέσω μεσαζόντων, δηλαδή της Ελληνικής Ολυμπιακής Επιτροπής, των ομοσπονδιών, που πολλές φορές ξέρετε όταν υπάρχουν μεσάζοντες ή άλλες ανάγκες τα χρήματα δεν καταλήγουν στον σκοπό για τον οποίο δίνονται. Κι αυτή ήταν η μεγάλη επιτυχία του προγράμματος τότε. Κι αυτή την επιτυχία πολλές ομοσπονδίες προσπάθησαν να πολεμήσουν. Γιατί θέλουν τα χρήματα να πηγαίνουν μέσω αυτών. Για να μπορούν να εξασκούν πολιτική ή να κάνουν άλλα πράγματα. Ε, αυτό το μοντέλο δεν περπατάει. Αυτό το μοντέλο περπάτησε όταν οι ομοσπονδίες πηγαίνουν και γίνονται ζητιάνοι έξω από το γραφείο του κάθε υπουργού Αθλητισμού.\nΈχει μπει σε φάση εφαρμογής αυτό το πρόγραμμα για την επόμενη Ολυμπιάδα;\n– Αυτό το πρόγραμμα ήταν το πρώτο πράγμα που βάλαμε όταν άρχισε η καινούργια θητεία της ΕΟΕ. Δυστυχώς τα εσωτερικά τα δικά μας, οι δικαστικές και άλλες διαμάχες το έκαναν να σταματήσει. Τώρα πρέπει πάλι από την αρχή να το ξεκινήσουμε για να μπορέσουμε να πείσουμε ανθρώπους, καθώς ορισμένοι αθλητές ήδη κατάφεραν και βρήκαν χορηγούς και θα πρέπει να καταφέρουν και οι υπόλοιποι γιατί για αυτούς πρέπει να αγωνιζόμαστε που περνάνε πάρα πολύ δύσκολα.\nΔύσκολα γιατί οι ομοσπονδίες τους δεν έχουν την οικονομική δυνατότητα να τους βοηθήσουν ή γιατί επιλέγουν να βοηθήσουν κάτι άλλο και όχι αυτούς. Γιατί οι αθλητικές εγκαταστάσεις υποφέρουν, δεν υπάρχουν ή δεν είναι σε τέτοια κατάσταση ώστε να προπονούνται αθλητές υψηλού επιπέδου. Και τρίτον, δεν έχουν τη δυνατότητα να ακολουθήσουν τα προγράμματα που ακολουθούν αντίστοιχοι αθλητές των άλλων προηγμένων αθλητικά χωρών.\nΚαι μάλιστα δεν μιλάμε μόνο για τις πλούσιες χώρες, αλλά για χώρες που ήταν πολύ πίσω μας στο παρελθόν και που έχουν κάνει βήματα και μας προσπερνούν πολύ γρήγορα χωρίς να το καταλάβουμε.\nΚλείνοντας τη συνέντευξη σας αυτή, θα ήθελα να μας πείτε, στον δρόμο για το Τόκιο, λοιπόν, ποια είναι τα βήματα, πέρα από το πρόγραμμα αυτό της υιοθεσίας, που γρήγορα πρέπει να κάνει η Ελλάδα, ούτως ώστε να μπορέσουμε να γευτούμε πάλι τη χαρά της επιτυχίας και της περηφάνιας;\n– Καταρχάς νομίζω ότι πρέπει να ξεκινήσουμε από τις συζητήσεις που γίνονται για την κατάργηση των κινήτρων που λένε πως θα πρέπει να καταργηθούν για τον ερασιτεχνικό αθλητισμό. Αντίθετα πρέπει να δώσουμε κίνητρα στους νέους αθλητές. Αφού πια δεν μπορεί η πολιτεία να δώσει οικονομικά κίνητρα, να τους δώσει κίνητρα για τις σπουδές τους ώστε αυτά τα παιδιά όταν φτάσουν σε μια ηλικία να μη σταματούν τον αθλητισμό για να κοιτάξουν το μέλλον τους. Δεύτερον, πιστεύω και αυτοί οι οποίοι έχουν κίνητρα, αυτοί όλοι για όσο διάστημα συνεχίζουν και αγωνίζονται για την Ελλάδα πρέπει να έχουν όσο το δυνατόν μεγαλύτερες διευκολύνσεις, και αυτοί και οι προπονητές τους, ώστε να μπορούν να πηγαίνουν στους αγώνες και να αγωνίζονται και να προπονούνται. Τρίτον, πρέπει να υπάρχει σε κάθε ομοσπονδία ένα κομμάτι που θα χειρίζεται τον υψηλό αθλητισμό, ώστε να τους διευκολύνουν και βέβαια εμείς σαν Ολυμπιακή Επιτροπή κάνουμε διάφορα βήματα. Πρώτον το καινούργιο πρόγραμμα «Υιοθετήστε έναν αθλητή στον δρόμο για το Ρίο», δεύτερο διαπραγματευόμουν ακόμα και την περασμένη εβδομάδα με τη Διεθνή Ολυμπιακή Επιτροπή να εξασφαλίσουμε όσο το δυνατό περισσότερες υποτροφίες για αυτά τα παιδιά. Κι ενώ η ΔΟΕ είχε ορίσει ένα ανώτατο πλαφόν, για μας έδωσε το διπλάσιο, άρα και αυτό θα βοηθήσει τους αθλητές. Τρίτον, προχωράμε να φτιάξουμε μία επιστημονική επιτροπή, που θα υπάρχουν γιατροί από όλες τις ειδικότητες για να μπορούν τους αθλητές της προολυμπιακής ομάδος να τους εξετάζουν δωρεάν όλο αυτό το διάστημα. Κάνουμε συνεργασία με γυμναστήρια για να πηγαίνουν εκεί πέρα οι αθλητές της προολυμπιακής ομάδος να γυμνάζονται.\nΆρα προσπαθούμε να χρησιμοποιήσουμε τον ιδιωτικό τομέα, ώστε να δώσουμε στους αθλητές το κάτι παραπάνω, μπορεί να μην είναι χρήμα, αλλά είναι διάφορες υπηρεσίες, οι οποίες σήμερα είτε τις τσιγκουνεύονται γιατί δεν έχουν για άλλα πιο βασικά πράγματα και οι οποίες θα τους βοηθήσουν στην προετοιμασία τους.\nΆρα κάνουμε πράγματα για τους αθλητές. Και τις υποτροφίες θα τους βρούμε και χορηγούς σε πολλές περιπτώσεις θα μπορέσουμε να βρούμε και ευελπιστούμε να μη δημιουργούνται κακά προηγούμενα σαν αυτά που μας ταλάνισαν τον τελευταίο χρόνο και μας έκαναν να χάσουμε την αξιοπιστία μας, άρα μας δυσκολεύουν τη δουλειά μας από εδώ και μπρος στην προσπάθεια προσέλκυσης χρημάτων από τον ιδιωτικό τομέα.\nΚατηγορίες: Νέα, Φωτογραφίες\t| Ετικέτες: Σπύρος Καπράλος


Παπαδόπουλος Παντελής Οφθαλμίατρος | doctoranytime\nΑριθμός άδειας: ΥΓ 193146\nΟφθαλμίατρος Παλαιό Φάληρο\nΛεωφ. Ποσειδώνος 42, Παλαιό Φάληρο, Αττική\nΟ Οφθαλμίατρος Παπαδόπουλος Παντελής είναι ο ιδρυτής και Διευθυντής του Κέντρου Διάγνωσης και Προηγμένης Οφθαλμολογικής Μικροχειρουργικής OPHTHALMO-CHECK, στο Παλαιό Φάληρο. Εξειδικεύεται στη χειρουργική του καταρράκτη, του γλαυκώματος, στη διαθλαστική χειρουργική, στη διόρθωση της πρεσβυωπίας με laser ή ενδοφακούς, καθώς και στην αντιμετώπιση παθήσεων κερατοειδούς και αμφιβληστροειδούς με laser. Είναι ο πρώτος Έλληνας Οφθαλμίατρος και ένας από τους πρώτους 15 στην Ευρώπη, που απέκτησε τον τίτλο FEBOS-CR από την Ευρωπαϊκή Εταιρεία Καταρράκτη και Διαθλαστικής Χειρουργικής (ESCRS) και από τo Ευρωπαϊκό Συμβούλιο Οφθαλμολογίας (ΕΒΟ). Του απονεμήθηκε ο τίτλος του Διδάκτορα από την Ιατρική Σχολή του Πανεπιστημίου Leipzig της Γερμανίας. Ολοκλήρωσε την ειδικότητά του στην Οφθαλμολογία και παρακολούθησε πολλαπλά μετεκπαιδευτικά σεμινάρια του κλάδου του στην Ευρώπη και στις ΗΠΑ. Από το 2002 μέχρι σήμερα έχει αναλάβει τη διεύθυνση της Οφθαλμολογικής Κλινικής του Νοσοκομείου Metropolitan, ενώ από το 2012, είναι επισκέπτης καθηγητής Οφθαλμολογίας στο SMU (Slovak Medical University). Διετέλεσε πρόεδρος της Ελληνικής Εταιρείας Ενδοφακών και Διαθλαστικής Χειρουργικής από το 2007 έως το 2011. Έχει διοργανώσει τρία πανευρωπαϊκά συνέδρια σε συνεργασία με την Ευρωπαϊκή Εταιρεία Καταρράκτη και Διαθλαστικής Χειρουργικής. Τέλος, έχει προσκληθεί σε πολλά ελληνικά και ξένα συνέδρια για να δώσει περισσότερες από 260 διαλέξεις και να πάρει μέρος σε στρογγυλές τράπεζες γύρω από το αντικείμενο του.\nΔιευθυντής Οφθαλμολογικής Κλινικής και Μονάδας Προηγμένης Οφθαλμολογικής Μικροχειρουργικής, Metropolitan Hospital από το 2001.\nΕίναι ο πρώτος Έλληνας Οφθαλμίατρος και ένας από τους πρώτους 15 στην Ευρώπη που απέκτησε τον τίτλο FEBOS-CR από την Ευρωπαϊκή Εταιρεία Καταρράκτη και Διαθλαστικής Χειρουργικής (ESCRS) και το Ευρωπαϊκό Συμβούλιο Οφθαλμολογίας (EBO). Ο τίτλος αυτός δίνεται σε εξειδικευμένους χειρουργούς οφθαλμίατρους, μετά από εξετάσεις, ως πιστοποίηση της υψηλής εξειδίκευσης και των άριστων γνώσεων στη Χειρουργική του Καταρράκτη και στη Διαθλαστική Χειρουργική. Επιπλέον, είναι ο πρώτος Οφθαλμίατρος στην Ελλάδα που εφάρμοσε τη βαθιά σκληρεκτομή για την αντιμετώπιση του γλαυκώματος το 1997.\nΜέθοδος θεραπείας: Trans-PRK, LASIK, Φακικοί ενδοφακοί ICL για υψηλές μυωπίες, αντικατάσταση κρυσταλλοειδούς φακού (PreLex). Η χειρουργική μέθοδος επιλέγεται ανάλογα με την ηλικία, το βαθμό μυωπίας, το πάχος του κερατοειδούς, το μέγεθος της κόρης και τις ανάγκες του ατόμου.\nΜέθοδος θεραπείας: Χρησιμοποιούνται διάφορες τεχνικές, ανάλογα με τη βαρύτητα του γλαυκώματος: Laser, τραμπεκουλεκτομή, ένθεση βαλβίδας, MIGS (ελάχιστα επεμβατική χειρουργική γλαυκώματος).\nΈχει αναλάβει 20000 περιστατικά\nΜέθοδος θεραπείας: Επέμβαση καταρράκτη με Femtosecond Laser και Υπερήχους (η πιο σύγχρονη μέθοδος παγκοσμίως), φακοθρυψία με Υπερήχους. Ταυτόχρονα με την αφαίρεση καταρράκτη, υπάρχει η δυνατότητα αφαίρεσης της μυωπίας, της πρεσβυωπίας και του αστιγματισμού. Συγκεκριμένα, προτείνεται να διορθωθούν ταυτόχρονα όλες οι διαθλαστικές ανωμαλίες του οφθαλμού για μια καλή όραση χωρίς εξάρτηση από γυαλιά ή φακούς επαφής.\nΜέθοδος θεραπείας: LASIK, Monovision, FLACS, Premium πολυεστιακοί ενδοφακοί, ICL. Συνιστάται ο ασθενής να μην έχει φορέσει φακούς επαφής για 5-7 μέρες. Εκτιμώμενο κόστος επέμβασης ανά οφθαλμό: από 900€\nKaterina A 12 Οκτωβρίου 2021\nKaterina A Μέλος από 7 Οκτωβρίου 2021 Επιβεβαιωμένη αξιολόγηση 1 αξιολόγηση στο doctoranytime\nΠολύ καλή εμπειρία. Έγινε πλήρης οφθαλμολογικός έλεγχος και ο γιατρός ήταν επεξηγηματικός και κατανοητός. Το προσωπικό πολύ ευγενικό και το περιβάλλον ευχάριστο. Τηρούν όλα τα μέτρα ασφάλειας κατά του Covid19.\nDimitris G 7 Ιουλίου 2021\nDimitris G Μέλος από 22 Ιουνίου 2018 Επιβεβαιωμένη αξιολόγηση 3 αξιολογήσεις στο doctoranytime\nΑπόλυτα ευχαριστημένος. Με καθοδήγησαν σχετικά με το τί ήθελα και τί χρειάζεται. Ο γιατρός μου εξήγησε με απλό τρόπο και ασχολήθηκε. Πολύ ευχάριστη η προσοχή που επιδεικνύει το ιατρείο για covid.\nΜΑΡΙΑ Μ 2 Ιουλίου 2021\nΠεντακάθαρος κ πολύ προσεγμένος χώρος. όλο το προσωπικό κ ο γιατρός φυσικά ήταν ευγενέστατη μαζί μας.κανανε το 3 χρονων κοριτσάκι μας να νιώσει πολύ όμορφο κ να απόλαυση την εξέταση ρουτίνας που είχαμε κλείσει για αυτήν.ενα θα πω μόνο και τα συμπεράσματα δικά σας...μπήκε κλαίγοντας κ έφυγε μες στη τρελή χαρά.συγχαρητηρια σε όλη την ομάδα!!!!!!\nΓιωργος Ζ 10 Απριλίου 2021\nΓιωργος Ζ Μέλος από 4 Ιουλίου 2014 Επιβεβαιωμένη αξιολόγηση 9 αξιολογήσεις στο doctoranytime\nΕξαιρετικός επιστήμονας! Εξαιρετικός άνθρωπος! Τον συνιστώ για οποιονδήποτε θέλει να κάνει διεξοδικο οφθαλμολογικο έλεγχο.\nΜΑΡΙΑ Μ 26 Ιανουαρίου 2021\nΜΑΡΙΑ Μ Μέλος από 24 Ιανουαρίου 2021 Επιβεβαιωμένη αξιολόγηση 1 αξιολόγηση στο doctoranytime\nΕπαγγελματίας και βαθιά κατάρτισμενος αλλά και ηλικρινης καθ όλα. Το κυριότερο άνθρωπινος και αναλυτικός. Αφιέρωσε 2 ώρες για εξέταση σε βάθος. Ευτυχώς που υπάρχουν και αυτοί οι γιατροί.\nAristeidis G 11 Δεκεμβρίου 2020\nAristeidis G Μέλος από 11 Οκτωβρίου 2016 Επιβεβαιωμένη αξιολόγηση 4 αξιολογήσεις στο doctoranytime\nfoveros giatros me polles gnoseis kai katanoisi\nΧρηστος Δ 10 Νοεμβρίου 2020\nΧρηστος Δ Μέλος από 19 Μαρτίου 2019 Επιβεβαιωμένη αξιολόγηση 2 αξιολογήσεις στο doctoranytime\nΆψογη εξυπηρέτηση με μεθοδική επεξήγηση όλων των λεπτομερειών αν και απλο περιστατικο\nΣπύρος Σ 14 Μαρτίου 2020\nΣπύρος Σ Μέλος από 13 Μαρτίου 2020 Επιβεβαιωμένη αξιολόγηση 1 αξιολόγηση στο doctoranytime\nΕπιστήμονας με ότι περιλαμβάνει αυτός ο χαρακτηρισμός!Άριστοι και οι συνεργάτες του!\nΔίπλωμα FEBOS-CR (Fellow European Board of ophthalmology Subspecialist in Cataract and Refractive Surgery), 2017\nΔίπλωμα FEBO - European Board of Ophthalmology, Παρίσι, 2002\nΔιδακτορική Διατριβή, Leipzig University, Γερμανία, 2002\nΤίτλος Ειδικότητας, Οφθαλμολογία, Αθήνα, 1992\nΠτυχίο, Ιατρική Σχολή, Εθνικό & Καποδιστριακό Πανεπιστήμιο Αθηνών, 1986\nΙδιωτικό ιατρείο, Διευθυντής & Ιδρυτής, Κέντρο Προηγμένης Οφθαλμολογικής Μικροχειρουργικής OPHTHALMO-CHECK, Παλαιό Φάληρο, 1992 - σήμερα\nΔιευθυντής, Οφθαλμολογική Κλινική & Μονάδας Προηγμένης Οφθαλμολογικής Μικροχειρουργικής, Metropolitan Hospital, 2001 - σήμερα\nΕπισκέπτης Καθηγητής Οφθαλμολογίας, Slovak Medical University, 2012 - σήμερα\nΠρόεδρος Συντακτικής Επιτροπής Επιστημονικού Περιοδικού «Οφθαλμοχειρουργική», 1999 - σήμερα\nΑντιπρόεδρος, Ελληνική Εταιρεία Ενδοφακών & Διαθλαστικής Χειρουργικής, 2011 - 2019\nΠρόεδρος, Ελληνική Εταιρεία Ενδοφακών & Διαθλαστικής Χειρουργικής, 2007 - 2011\nΓενικός Γραμματέας, Ελληνική Εταιρεία Ενδοφακών & Διαθλαστικής Χειρουργικής, 1999 - 2007\nΧειρουργός Οφθαλμίατρος, Θεραπευτήριο Μητέρα & Κεντρική Κλινική Αθηνών, 1997 - 2001\nΧειρουργός Οφθαλμίατρος, Θεραπευτήριο Υγεία, 1992 - 1997\nHellenic Society of Intraocular Implant and Refractive Surgery\nSoutheastern European Society of Cataract and Refractive Surgery\nHellenic Ophthalmological Society\nGreek Cornea Society\nBarraquer Society, Honorary Member\nΠρόεδρος Οργανωτικής Επιτροπής σε Δεκάδες οφθαλμολογικά συνέδρια, 3 εκ των οποίων πανευρωπαϊκά\nΠερισσότερες από 260 Ομιλίες, δημοσιεύσεις & επιστημονικές ανακοινώσεις\nΕκπαιδευτής σε περισσότερα από 70 επιστημονικά φροντιστήρια\nΛεωφ. Ποσειδώνος 42, Παλαιό Φάληρο\nΠαρακάτω θα δεις τα μέτρα προστασίας κατά της διασποράς του κορωνοϊού στους χώρους παροχής υπηρεσιών υγειάς. Ο Παπαδόπουλος Παντελής τα ακολουθεί πιστά.


Συνάντηση πρόεδρο και αντιπρόεδρο της Ομοσπονδίας ταξί Ιονίων Νήσων – Portoni\nΣυνάντηση πρόεδρο και αντιπρόεδρο της Ομοσπονδίας ταξί Ιονίων Νήσων\n6 Φεβρουαρίου 2015, Παρασκευή, 20:22\nΣυνάντηση με τον πρόεδρο και τον αντιπρόεδρο της Ομοσπονδίας ταξί Ιονίων Νήσων είχε χθες το μεσημέρι ο περιφερειάρχης Ιονίων Νήσων Θ. Γαλιατσάτος.\nΟι κύριοι Γουρδούκης και Σούκερας ζήτησαν μεταξύ άλλων την παράταση της σύμβασης για την μεταφορά των μαθητών, κάτι που είχε ήδη ζητήσει ο περιφεριάρχης, όπως τους ενημέρωσε, από τον αρμόδιο υπουργό το προηγούμενο διάστημα.\nΠαράλληλα έθεσαν θέματα που έχουν να κάνουν με τις μαθητικές μεταφορές και συμφώνησαν στην ανάγκη τροποποίησης του θεσμικού πλαισίου, προκειμένου οι διαδικασίες να γίνονται με ταχύτερο και πιο αποτελεσματικό τρόπο.\nΕπίσης ο περιφερειάρχης δεσμεύτηκε να συνεχιστεί η στενή συνεργασία με τους επαγγελματίες του κλάδου για την επίλυση των προβλημάτων που τους απασχολούν.\nPrevious FoodTouristica απογειώνει τον ελληνικό γαστρονομικό τουρισμό!!\nNext Το Ionian Spirit για τη γραμμή Πάτρα – Σάμη – Ιθάκη


Παναγιώτης Μαγγανάς: Αυτό που μας χαρακτηρίζει είναι η αγάπη για τον τόπο - ByBus Magazine\nΠαναγιώτης Μαγγανάς: Αυτό που μας χαρακτηρίζει είναι η αγάπη για τον τόπο\nΗ τέχνη της κουζίνας, όταν κάποιος την κατέχει πλήρως, είναι το μοναδικό ανθρώπινο προσόν για το οποίο μόνο καλά πράγματα μπορούμε να πούμε.\nΚι όταν μιλάμε για καλό φαγητό, πάμε, στα τυφλά, μέχρι το νησί της Κρήτης. Εκεί όπου η παραγωγή των απλών και των απέριττων της φύσης δίνει την ισχύ της σε ένα ολοκληρωμένο αποτέλεσμα γεύσης, φιλοσοφίας και μοναδικότητας. Στο εστιατόριο Πεσκέσι, στο Ηράκλειο, η έμφαση στην κρητική, αυθεντική κουζίνα το αποδεικνύει περίτρανα αυτό. Ο δημιουργός του εστιατορίου, Παναγιώτης Μαγγανάς αγόρασε ένα χωράφι στον Χαρασό, όταν άρχισε να ασχολείται με την οικολογική καλλιέργεια σπόρων από ντόπιες ποικιλίες, κάποιες εκ των οποίων κοντεύουν να χαθούν.\nΣε ένα υπέροχο νεοκλασικό στο κέντρο του Ηρακλείου, ο κ. Μαγγανάς γράφει την δική του ιστορία. Μιλώντας στο bybus.gr ξεκινάει με μια επίκαιρη παραδοχή για να συνεχίσει με πληροφορίες, που ενδιαφέρουν τους λάτρεις του φαγητού και όχι μόνο.\n«Όπως όλοι βλέπουμε, δεν έχει ξεκινήσει καλά η σεζόν. Αυτό είναι κάτι που ασφαλώς το περιμέναμε. Η πραγματικότητα όμως είναι πιο κάτω κι από τις πιο απαισιόδοξες προβλέψεις. Το Πεσκέσι είναι ένα εστιατόριο που δουλεύει εξ’ ορισμού με τους ντόπιους. Δεν είναι τουριστικό μαγαζί. Παρόλο όμως που δουλεύουμε με τους ντόπιους, η προσέλευσή τους είναι πολύ χαμηλότερη τώρα το καλοκαίρι από ό,τι τον χειμώνα. Πιστοί στις αρχές μας και για λόγους ηθικής, δεν σταματήσαμε την συνεργασία με κανέναν άνθρωπο από το προσωπικό μας. Είναι πια μονόδρομος να χαμηλώνουμε τα έξοδα για να είμαστε βιώσιμοι», λέει στο bybus.gr ο Παναγιώτης Μαγγανάς.\nΚατσοχοίρι, μπίζα ή μαναρόλια\n«Αυτό που μας χαρακτηρίζει είναι η αγάπη μας γι’ αυτόν τον τόπο. Δεν κάνουμε τίποτα για εντυπωσιασμό. Μας ενδιαφέρει η ποιότητα της πρώτης ύλης και να αναβιώνουμε προϊόντα και συνταγές της Κρήτης, που είναι ξεχασμένες. Εμείς επαναφέραμε, ας πούμε, τα Μαναρόλια, ένα ξεχασμένο όσπριο, που παλιότερα το καλλιεργούσαν και το κατανάλωναν συστηματικά. Αλλά και το Κατσοχοίρι, ένα είδος φρέσκου τυριού, που με τα χρόνια εξαφανίστηκε. Hρθαμε σε επαφή με τυροκόμους και ξανασυστήσαμε το Κατσοχοίρι στον κόσμο. Το Κατσοχοίρι είναι ένα πολύ ιδιαίτερο κρητικό τυρί. Όταν οι τυροκόμοι βγάζουν τη «μαλάκα», μαζεύουν τα κομμάτια-τρίμματα που απομένουν στον ορό, τα ζυμώνουν με το χέρι και τους δίνουν σχήμα μικρού σκαντζόχοιρου. Οι εν λόγω δράσεις έχουν και εμπορική αξία, αλλά κυρίως καταδείχνουν την προσήλωσή μας στην πολιτιστική κληρονομιά. Κάτι τέτοιο κάποιους τους εντυπωσιάζει και κάποιους τους αφήνει αδιάφορους», σημειώνει.\nΤον καιρό της πανδημίας\n«Αυτό που ζούμε τους τελευταίους μήνες σίγουρα είναι κάτι προσωρινό. Οι άνθρωποι, στον χώρο της εστίασης, καλούνται να ακολουθήσουν ειδικά πρωτόκολλα, προκειμένου να μην χαθεί η σύνδεση με το καταναλωτικό κοινό. Εμείς διαθέτουμε σύστημα UV για την αποστείρωση του εστιατορίου μας. Και χωρίς να το διαφημίζουμε κιόλας. Σεβόμενοι τον πελάτη και τους λογικούς του φόβους, φροντίζουμε να αποστειρώνονται διαρκώς οι χώροι διακριτικά. Κάθε φορά που κλείνει, ας πούμε, το φως στις τουαλέτες, πραγματοποιείται και η διαδικασία της αποστείρωσης», τονίζει ο Παναγιώτης Μαγγανάς.\nΝα παραμείνουμε δυνατοί παρόλα αυτά\n«Ο χειμώνας που έρχεται δεν θα είναι και τόσο καλός, γενικότερα. Ας μην είμαστε όμως απαισιόδοξοι. Να προσπαθούμε να προσαρμοζόμαστε στα νέα δεδομένα, με την πεποίθηση ότι πρόκειται για κάτι περαστικό. Πρέπει να επισημάνω, σε αυτό το σημείο, ότι πέρα από την ύφεση σε οικονομικό επίπεδο, ο κόσμος έχει ήδη αλλάξει. Είναι απόλυτα εμφανές αυτό», αναφέρει.\nΗ συζήτηση με τον Παναγιώτη Μαγγανά τελειώνει εδώ. Γεμίζω ένα ποτήρι με λευκό κιτροειδές κρασάκι, που μου προσφέρει για να ευχηθώ κι εγώ με την σειρά μου να έχουμε δύναμη κι επιμονή στην ομορφιά, την αλληλεγγύη, την ελεύθερη ζωή.


24ώρες : Ζήνα ΚΑΚΝΑΒΑΤΟΥ:Εξαφανίζουν τους μαθητές για να λυθεί το πρόβλημα στέγασης του Μουσικού Σχολείου Μυτιλήνης\nΖήνα ΚΑΚΝΑΒΑΤΟΥ:Εξαφανίζουν τους μαθητές για να λυθεί το πρόβλημα στέγασης του Μουσικού Σχολείου Μυτιλήνης\nΕξαφανίζουν τους μαθητές για να λυθεί το πρόβλημα στέγασης του Μουσικού Σχολείου. Παλιά, δοκιμασμένη, αξιόπιστη συνταγή με διαχρονική αξία.\n- Κανένας μαθητής να μην μείνει έξω από το Μουσικό Σχολείο.\n- Να ικανοποιηθούν όλες οι αιτήσεις εγγραφής ανάλογα με τις επιλογές των\n- Να μην κλείσει κανένα τμήμα στο Μουσικό Σχολείο.\n- Να δεσμευτεί το Υπουργείο για την άμεση λύση προβλημάτων που\nσχετίζονται με τη λειτουργία και τη στέγαση του Μουσικού Σχολείου.\nΥποψήφια βουλευτής Λέσβου του ΚΚΕ\nΑναρτήθηκε από 24ώρες στις 11:41 π.μ.


Πλησιάζουμε στη γιορτή του Αγίου Πνεύματος και αναζητούμε τη θεία φώτιση ενόψει των εκλογών της 7ης Ιουλίου. Δεν αξίζει να συζητήσουμε την εβδομαδιαία παράταση της Βουλής για την εξυπηρέτηση διαφόρων «υποχρεώσεων».\nΚατά την πρακτική της κυβέρνησης, οι κατά τόπους διορισμένες διοικήσεις και οι ελέγχοντες δημόσιους θεσμούς οπαδοί της κυβέρνησης έκαναν ό,τι μπορούσαν.\nΤους χάλασε τον προγραμματισμό η επίσπευση των εκλογών. Πάλι καλά που βρέθηκε το πρόσχημα των πανελληνίων εξετάσεων, για να μη βρεθούν ξεκρέμαστοι. Ας δει κανείς στο ΦΕΚ πόσα ρουσφέτια έγιναν. Ελπίζω η νέα κυβέρνηση να ελέγξει ό,τι έγινε και να αποδώσει ευθύνες.\nΌταν κάποιος έχει την άποψη ότι το κράτος τού ανήκει -αυτό ήταν πάντα το κρίσιμο διακύβευμα των εκλογών- θεωρεί ότι δικαιούται να κάνει κάθε είδους μετάταξη, απόσπαση, προαγωγή και διορισμό (το ιδανικό γενιών και γενιών). Έτσι ο τακτοποιούμενος αντί να χρωστά χάρη στο θεσμό, χρωστά σε αυτόν που τον βόλεψε.\nΘα τους ψηφίσουν; Θα τους ψηφίσουν αυτοί που αναμένουν την τακτοποίηση που θα γίνονταν ενόψει του Οκτωβρίου; Αν δεν απαλλαγούμε από την πρακτική του κράτους-λάφυρου από το κόμμα και τις διορισμένες ή ακόμη και εκλεγμένες διοικήσεις, δεν πρόκειται ποτέ να σωθούμε. Αυτό είναι το ουσιαστικό θέμα των εκλογών. Η διαμόρφωση θεσμών που να λειτουργούν ανεξάρτητα από το κόμμα και την κυβέρνηση.\nΜπορεί να συμβεί; Αρκεί οι πολιτικές δυνάμεις να συμφωνήσουν να διαμορφώσουν θεσμούς και να συζητήσουν κριτήρια. Που μπορεί να αλλάζουν και να προσαρμόζονται στην πραγματικότητα. Οι συζητήσεις που άφωνοι παρακολουθούμε μετά τις δημόσιες αναφορές δικαστικών προοιωνίζονται ενδιαφέρουσα συνέχεια. Αρκεί να μην εξαντληθεί σε προσωποποίηση και όνειρο αλλαγής θέσεων.\nΚατά τα άλλα: είμαστε υποχρεωμένοι λόγω της επιτυχούς πολιτικής του υπουργείου Υγείας να πληρώνουμε τις εξετάσεις που κάνουμε για την υγεία μας. Το υπουργείο Συγκοινωνιών μέσω του ΟΑΣΘ εξασφαλίζει την κοινωνική μας ζωή.\nΜέσα στο υπερπλήρες λεωφορείο, που φυσικά δεν λειτουργεί τον κλιματισμό του -τι, να αρπάξουμε καμιά πούντα- έρχεσαι σε στενή επαφή με τους άλλους επιβάτες. Βεβαίως, τα λεωφορεία είναι άδεια κατά τον υπεύθυνο πρόεδρο του ΟΑΣΘ (αφού κανείς δεν πληρώνει εισιτήριο).\nΗ πρακτική και ιδεολογία του λαθρεπιβάτη που καλλιέργησαν κόμματα και κυβερνήσεις θα εκδικηθεί τον τελευταίο που τη διεύρυνε. Την παρούσα μειοψηφία που παριστάνει την πλειοψηφία. Καλή φώτιση!


Phytoactive Base – Δερμογνωσία\nΑρχική σελίδαΚαθαρισμόςΠροσώπουPhytoactive Base\nΠεριποιητικό εκχύλισμα βοτάνων για συνδυαστική χρήση με το HY-ÖL\nPhytoactive Base ποσότητα\nΚωδικός προϊόντος: 411902 Κατηγορίες: Babor, Καθαρισμός, Κρέμες, Προσώπου\nΕίναι ένα εκχύλισμα βοτάνων κατάλληλο για ξηρές επιδερμίδες.\nAποτελεί την 2η φάση του διφασικού καθαρισμού της BABOR. Σε συνδυασμό με το HY-ÖL (1η φάση) αφαιρούν λιποδιαλυτές (make up) και υδροδιαλυτές (περιβαλλοντικούς ρύπους) ακαθαρσίες από την επιδερμίδα.\nTο σύμπλεγμα Anti-OX, ένα αποτοξινωτικό εκχύλισμα αποκλειστικότητα της BABOR, ενυδατώνει το δέρμα, ακόμα και κατά τη διάρκεια του καθαρισμού. Τα επιλεγμένα φυτικά εκχυλίσματα από μέντα, οξιά και δενδρολίβανο, αναζωογονούν και δροσίζουν την επιδερμίδα. Τα BABOR Phytoactives σας χαρίζουν μια αρωματοθεραπευτική εμπειρία σχεδιασμένη για τις ανάγκες της κάθε επιδερμίδας.\nΑπλώστε αρχικά 4 δόσεις HY-ÖL® σε στεγνό δέρμα και στη συνέχεια, αναμείξτε με 2 δόσεις PHYTOACTIVE.\nΚάντε μασάζ με υγρά δάχτυλα μέχρι να δημιουργηθεί γαλακτώδες διάλυμα. Ξεβγάλτε καλά με άφθονο κρύο νερό.\nΧρήση HY-ÖL® ως ντεμακιγιάζ ματιών:\nΒάλτε 1 δόση HY-ÖL® σε νοτισμένο βαμβάκι και κάντε ελαφρύ μασάς στα μάτια σας.


Η άσκηση στο νερό μειώνει τους καρδιακούς παλμούς - BORO από την ΑΝΝΑ ΔΡΟΥΖΑ - boro.gr\nΑρχική / Διατροφή / Άσκηση / Η άσκηση στο νερό μειώνει τους καρδιακούς παλμούς\nΝοεμβρίου 8, 2016\tΆσκηση\nΤο νερό έχει 4 ιδιότητες που το κάνουν πολύτιμο και αποτελεσματικό όταν κάποιος γυμνάζεται μέσα σε αυτό, οι ιδιότητες αυτές είναι : η άνωση, η θερμοκρασία, η υδροστατική πίεση και η αντίσταση.\nΆνωση: Η χαρακτηριστική αυτή ιδιότητα του νερού έχει σαν αποτέλεσμα κατά τη διάρκεια της υδρογυμναστικής να μειώνεται σε πολύ μεγάλο βαθμό η επιβάρυνση στις αρθρώσεις και στους συνδέσμους ενώ παράλληλα αυξάνεται το εύρος κίνησης της άρθρωσης .Εύκολα λοιπόν συμπεραίνει κανείς ότι η υδρογυμναστική αποτελεί ιδανικό τρόπο άσκησης για άτομα που δεν έχουν γυμναστεί ποτέ και θέλουν με ομαλό τρόπο να ξεκινήσουν να ασκούνται. Η υδρογυμναστική επίσης ενδείκνυται για άτομα που έχουν υποστεί κάποιου είδους τραυματισμού, για παχύσαρκους και εγκύους.\nΈνα άλλο χαρακτηριστικό που προσδίδει η άνωση στην άσκηση είναι η μείωση της έντασης του καρδιακού παλμού, αυτό οφείλεται στο γεγονός ότι το αίμα μεταφέρεται στην καρδιά πιο εύκολα μειώνοντας έτσι το καρδιακό έργο.\nΤα οφέλη της υδρογυμναστικής\nΜε την υδρογυμναστική βελτιώνουμε την κάρδιο-αναπνευστική αντοχή την μυϊκή δύναμη και την ευλυγισία χωρίς το φόβο κάποιου τραυματισμού ανεξάρτητα από τη φυσική κατάσταση και την ηλικία του ατόμου. Ίσως το πιο σημαντικό όφελος της άσκησης στο νερό είναι η αποφυγή τραυματισμών.\nΜε την υδρογυμναστική βελτιώνεται η ισορροπία και η στάση του σώματος διότι οι περισσότερες ασκήσεις ενεργοποιούν τους μυς της ράχης οι οποίοι παρέχουν στήριξη στην σπονδυλική στήλη.\nΗ άσκηση στο νερό οδηγεί στον καλύτερο έλεγχο του καθημερινού στρες στην ενίσχυση του ανοσοποιητικού συστήματος, στην επιβράδυνση των φυσιολογικών λειτουργιών που σχετίζονται με την γεροντική ηλικία μα πάνω από όλα σε έναν υγιή τρόπο ζωής.\nΟι μύες μας αναγκάζονται να εργάζονται πιο σκληρά, από ότι στην αερόβια άσκηση στη ξηρά, καθώς η αντίσταση που προσφέρει το νερό σε όλη τη διάρκεια της κίνησης, σε σύγκριση με την αντίσταση του αέρα, είναι πολύ μεγαλύτερη. Έτσι στον ίδιο χρόνο άσκησης έχουμε καλύτερα αποτελέσματα σε όλες τις παραμέτρους της φυσικής μας κατάστασης αλλά και στη καύση θερμίδων! Η θερμιδική κατανάλωση μπορεί να φτάσει από τις 300 kcal στη μισή ώρα, στις 500 με 700 kcal την ώρα!\nΠριν ξεκινήσουμε χρειάζεται να προμηθευτούμε ένα μαγιό και ένα σκουφάκι. Οι ασκήσεις μπορεί να γίνονται με εξοπλισμό ή χωρίς (όπως π.χ. βαράκια για τα χέρια ή/και τα πόδια, αλτήρες, λάστιχα, ζώνες κ.ά.) .Ένα μάθημα μπορεί να περιλαμβάνει περπάτημα, τζόκινγκ, τρέξιμο, κλωτσιές, άλματα, καθίσματα και χορευτικές κινήσεις!\nΤα μαθήματα aqua aerobic είναι ομαδικά και γίνονται στο νερό. Διαρκούν 45′- 60′ και συχνά\nΗ Πέτσου Κατερίνα είναι καθηγήτρια φυσικής αγωγής και προπονήτρια aqua aerobic – aqua pilates στο δημοτικό κολυμβητήριο του Δήμου Αλίμου.


Λουτσιάνα Καστελίνα: Εκεί που η πολιτική και η ζωή συναντιούνται | Εφημερίδα η Εποχή\nΣυνέντευξη με την Λουτσιάνα Καστελίνα, με αφορμή το βιβλίο της «Έρωτες Κομμουνιστών»\nΤο βιβλίο της Λουτσιάνα Καστελίνα Έρωτες Κομμουνιστών κυκλοφορεί και στην Ελλάδα από τις εκδόσεις Angelus Novus, σε μετάφραση της Τόνιας Τσίτσοβιτς, πρόλογο του Χάρη Γολέμη, επιμέλεια-διόρθωση της Ρόζας Κοβάνη και εξώφυλλο της Κυριακής Μαυρογεώργη. Περιέχει τις ερωτικές ιστορίες τριών ζευγαριών από την Τουρκία, την Ελλάδα και την Αμερική, σε καιρούς πολύ δύσκολους και επικίνδυνους για τους κομμουνιστές: της Μινεβέρ Αντάτς και του Ναζίμ Χικμέτ, της Αργυρώς Πολυχρονάκη και του Νίκου Κοκοβλή, της Σύλβια Μπέρναν και του Ρόμπερτ Τόσμον. Με την ευκαιρία της έκδοσης του συναρπαστικού αυτού βιβλίου, η «Εποχή» μίλησε με την Καστελίνα τόσο γι’ αυτό, όσο και για γενικότερα θέματα της παλιάς και νεώτερης εποχής.\nΣτη συνέντευξη ήταν παρούσα και η Ζωή Γεωργούλα.\nΤη συνέντευξη πήρε ο Χάρης Γολέμης\nΌταν έμαθες ότι το βιβλίο σου Έρωτες Κομμουνιστών κυκλοφόρησε στα ελληνικά, μου έστειλες ένα μήνυμα, στο οποίο εξέφραζες τη μεγάλη σου συγκίνηση. Μπορείς να μας εξηγήσεις γιατί;\nΠρώτα απ’ όλα, γιατί όπως ξέρεις έχω μια ιδιαίτερη σχέση με την Ελλάδα. Δεύτερον, γιατί η ιστορία της Αργυρώς και του Νίκου, που με συγκίνησε πολύ όταν την έμαθα, ήταν στην πραγματικότητα η αιτία συγγραφής του βιβλίου. Θα σου αναφέρω ένα περιστατικό. Την ίδια μέρα που παρουσιάστηκαν οι Έρωτες Κομμουνιστών σε ένα μικρό φεστιβάλ, από εμένα και τον Τζουλιάνο Φεράρα, εκδότη της σημαντικής εφημερίδας Il Foglio, η μνηστή του Λουίτζι ντε Μάιο, ηγέτη τότε του Κινήματος των Πέντε Αστέρων, και σημερινού υπουργού εξωτερικών της Ιταλίας, είχε δηλώσει ότι τον εγκατέλειψε επειδή αυτός αποφάσισε να ασχοληθεί με την πολιτική, γιατί έρωτας και πολιτική δεν πάνε μαζί. Είναι αλληλοαποκλειόμενα πάθη. Και εγώ απάντησα φέρνοντας το παράδειγμα της Αργυρώς και του Νίκου, όπου το πάθος για την πολιτική έκανε τον έρωτά τους περισσότερο και όχι λιγότερο δυνατό. Την επόμενη μέρα, η Il Foglio αφιέρωσε δύο σελίδες της σε μια συζήτηση για το πώς ερωτεύονται οι κομμουνιστές, πώς αυτοί που ανήκουν στο Κίνημα των Πέντε Αστέρων, πώς οι Δημοκράτες, πώς οι Χριστιανοδημοκράτες κ.λπ. Και έτσι η Αργυρώ και ο Νίκος έγιναν διάσημοι στην Ιταλία, ως παράδειγμα ενός κομμουνιστικού έρωτα.\nΛίγες ημέρες αφότου πέθανε ο Νίκος, η Αργυρώ έκανε μια δήλωση που με συγκλόνισε και με συγκίνησε: «Ο γάμος μας ήταν ένας ευτυχισμένος γάμος». Να σκεφτεί κανείς ότι μιλούσε για μια δύσκολη ζωή στην οποία είχαν υποφέρει πολύ, στους κρυψώνες των βουνών της Κρήτης, και μετά στην αναγκαστική εξορία στη Σοβιετική Ένωση. Όμως, παρά τις κακουχίες, η Αργυρώ πίστευε ότι έζησαν μια πολύ ευτυχισμένη ζωή. Και είχε δίκιο, γιατί η ζωή της ήταν πολύ πιο ευτυχισμένη και ενδιαφέρουσα που βασίστηκε σε ένα μεγάλο πολιτικό και προσωπικό πάθος. Υπάρχει και ο έρωτας του τύπου «εσύ, εγώ, η κουζίνα και τέρμα», μια «μικρή» ζωή, όλων εκείνων που νοιάζονται μόνο για το τι γίνεται στην αυλή τους, που τους ενδιαφέρει μόνο ο εαυτός τους και όχι η κοινωνία στην οποία ζουν. Θεωρώ τη φράση της Αργυρώς ως μια εκπληκτική μαρτυρία ότι το πολιτικό πάθος μπορεί να περιλαμβάνει και τον έρωτα, και να τον κάνει καλύτερο, ισχυρότερο, σε σύγκριση με μια χωρίς σημασία ιδιωτική ζωή.\nΕκτός από την ιστορία της Αργυρώς και του Νίκου, στο βιβλίο σου γράφεις και για το ζεύγος των Αμερικανών Σύλβια Μπέρναν και Ρόμπερτ Τόμσον. Πρόκειται για μια ενδιαφέρουσα επιλογή εκ μέρους σου.\nΗ αλήθεια ήταν ότι εκτός από τις ιστορίες Ναζίμ Χικμέτ-Μινεβέρ Αντάτς και Αργυρώς Πολυχρονάκη-Νίκου Κοκοβλή, ήθελα να γράψω και για τη σχέση της Μαρίας [Αγριγιαννάκη] Καραγιώργη με τον άνδρα της [Κώστα Καραγιώργη], και για την απίστευτη, θαρραλέα και συγκινητική στάση της Μαρίας. Αν θυμάμαι καλά, παρά τα όσα υπέστη ο Κώστας Καραγιώργης [σσ. από την ηγεσία του ΚΚΕ] που κατέληξε στη δολοφονία του [σσ. στη Ρουμανία], αυτή αρνήθηκε ξεκάθαρα την προσφορά της βασίλισσας [Φρειδερίκης] θέλησε να βάλει το γιο τους σε ιδιωτικό κολλέγιο [σσ. ζητώντας ως αντάλλαγμα από αυτήν να αποκηρύξει το ΚΚΕ].\nΔυστυχώς, με την Μαρία Καραγιώργη δεν τα κατάφερα να μιλήσουμε. Τότε, σκέφτηκα να γράψω για την ιστορία της Σύλβια και του Ρόμπερτ. Ένοιωθα ντροπή για το γεγονός ότι οι κομμουνιστές στην Ιταλία, και γενικά όλοι οι κομμουνιστές της Δυτικής Ευρώπης, υποτιμούσαμε τη δράση των κομμουνιστών στην Αμερική, καθώς και τις διώξεις που αυτοί υπέστησαν στη δεκαετία του 1930 και αργότερα στον Ψυχρό Πόλεμο. Κι εγώ νόμιζα λόγω της περίπτωσης ενός κομμουνιστή σκηνοθέτη στο Χόλιγουντ ότι ο κομμουνισμός στην Αμερική ήταν υπόθεση που αφορούσε μόνο διανοούμενους. [σσ. Εδώ η Καστελίνα μάλλον αναφέρεται στον σεναριογράφο Ντάλτον Τρούμπο, έναν εκ των δέκα σκηνοθετών, σεναριογράφων και συγγραφέων του Χόλιγουντ που αποκλείστηκαν από κάθε συμμετοχή σε κινηματογραφικές παραγωγές επειδή αρνήθηκαν να καταθέσουν στην Επιτροπή Αντιαμερικανικών Δραστηριοτήτων το Κογκρέσου, η οποία είχε στόχο να αποκλείσει τους κομμουνιστές από το δημόσιο βίο. Ο Τρούμπο είχε γράψει με ψευδώνυμο το σενάριο της γνωστής ταινίας «Σπάρτακος»]. Αυτό ήταν λάθος. Υπήρχαν πολλοί εργάτες, εργοστασιακοί εργάτες που ήταν κομμουνιστές, που υπέφεραν, κάνοντας πολλά χρόνια φυλακή.\nΤην ίδια ντροπή για την άγνοιά μου αισθάνθηκα και στην περίπτωση των κομμουνιστών στην Κρήτη. Ήξερα καλά την ηρωική αντίσταση και τον εμφύλιο πόλεμο στην Ελλάδα, αλλά δεν είχα ποτέ σκεφτεί ότι η Κρήτη ήταν μια διαφορετική ιστορία. Στην ηπειρωτική χώρα οι κομμουνιστές μπορούσαν να βρουν καταφύγιο στην άλλη πλευρά των συνόρων, η Κρήτη όμως δεν είχε σύνορα και έτσι είχαν παγιδευτεί. Γι’ αυτό, η ιστορία τους ήταν πολύ πιο δραματική από εκείνη της ιστορίας των άλλων ελλήνων κομμουνιστών. Δεν είχα ποτέ φανταστεί μέχρι τότε ότι η Κρήτη ήταν μια ιδιαίτερη περίπτωση, διαφορετική και πιο τραγική από την υπόλοιπη χώρα. Νομίζουμε ότι ξέρουμε την ιστορία [ενός τόπου], αλλά συνήθως αυτό δεν είναι αλήθεια. Ξέρουμε τα βασικά στοιχεία¸ αλλά συχνά χάνουμε λεπτομέρειες που στην πραγματικότητα είναι θεμελιώδεις. Η περίπτωση της Κρήτης είναι εξαιρετικά ιδιάζουσα και την ανακάλυψα μόλις λίγα χρόνια πριν.\nΘέλω, όμως, να πω δυο λόγια ακόμα για την Αργυρώ και το Νίκο. Όταν τους συνάντησα για πρώτη φορά ήταν πράγματι μια μεγάλη ανακάλυψη. Αυτός που μου τους γνώρισε ήταν ο Χρήστος Παπουτσάκης. Δεν είχα πάει ποτέ μου στην Κρήτη, εκτός από μια επίσκεψη που έκανα με μια αντιπροσωπεία του ευρωκοινοβουλίου, αλλά αυτή ήταν πολύ σύντομη και σε ένα τελείως διαφορετικό πλαίσιο. Ο Χρήστος, λοιπόν, με κάλεσε στο σπίτι του στα Χανιά. Και ένα βράδυ μου λέει «Σήμερα θα πάμε να φάμε έξω από την πόλη στο σπίτι δύο πολύ ξεχωριστών ανθρώπων». «Τι είδους άνθρωποι είναι αυτοί;», τον ρώτησα. «Θα δεις, θα δεις», και άρχισε να μου λέει την ιστορία της Αργυρώς και του Νίκου. Έτσι έμαθα ότι αυτοί τελικά τα κατάφεραν κάποια στιγμή και ξέφυγαν στην Ιταλία. Συγκλονίστηκα τόσο πολύ που όταν γύρισα στην Ιταλία έτρεξα στον Νίκι Βέντολα, που ήταν τότε όχι μόνο μέλος της Κομμουνιστικής Επανίδρυσης αλλά και πρόεδρος της περιφέρειας της Πούλια, και τον ρώτησα αν ήξερε ότι το 1962 αποβιβάστηκαν στην Πούλια τέσσερις έλληνες κομμουνιστές, και δεν ήξερε τίποτα. Προσπαθήσαμε απεγνωσμένα να πάρουμε πληροφορίες γι’ αυτήν την υπόθεση από τους ανθρώπους που τους είχαν υποδεχτεί και τους είχαν κρύψει, αλλά είχαν όλοι πεθάνει. Τελικά βρήκαμε μια γυναίκα 40, 45 χρονών που θυμήθηκε ότι όταν ήταν παιδί πήγαιναν, μέρα παρά μέρα, φαΐ σε κάποιους πολύ μυστηριώδεις Έλληνες που κρύβονταν στα χωράφια και που κανένας δεν έπρεπε να μάθει ότι ήταν εκεί.\nΛίγο μετά καταφέραμε να τους φέρουμε και τους τέσσερις στο Λέτσε και εκεί έγινε μια πολύ συγκινητική συνάντηση, όπου τους συνάντησαν τα παιδιά αυτών που τους έκρυβαν, καθώς και κάποιος μεγάλος που ζούσε ακόμα. Όλοι έκλαιγαν, υπήρχε μεγάλη συγκίνηση. Και θέλησαν να πάνε στους βράχους του Ότραντο, εκεί που τους άφησε ο καπετάνιος του μικρού πλοίου επειδή φοβόταν να προχωρήσει περισσότερο. Είχαν μείνει σ’ αυτούς τους βράχους εικοσιτέσσερις ώρες, χωρίς να ξέρουν τι θα συμβεί. Ο Νίκος και ένας άλλος πήγαν να δουν τι γίνεται στο Λέτσε. Και εδώ υπάρχει ένα αστείο περιστατικό: Οι σύντροφοι της τοπικής οργάνωσης του Κομμουνιστικού Κόμματος του Λέτσε θα έπρεπε κανονικά να είχαν πληροφορηθεί για την άφιξή τους, αλλά η Μόσχα είχε ξεχάσει να τους ειδοποιήσει. Και έτσι όταν πήγαν στα γραφεία τους νόμισαν ότι είναι προβοκάτορες, πράκτορες της αστυνομίας. Αυτό έγινε το 1962. Σήμερα φαίνεται σαν μια ιστορία του Μεσαίωνα, ενώ αυτά δεν συνέβησαν και τόσο παλιά. Όταν η Αργυρώ και οι άλλοι σύντροφοι έφτασαν στο Λέτσε είδαν ότι έξω από τα γραφεία του Κομμουνιστικού Κόμματος υπήρχε αστυνομία και αμέσως είπαν «Ωχ, η αστυνομία. Μας ψάχνουν». Όμως , η αστυνομία ήταν εκεί για να προστατεύει τα γραφεία του Κομμουνιστικού Κόμματος μετά από μια φασιστική επίθεση που είχαν δεχτεί. Αλλά το γεγονός ότι η αστυνομία προστάτευε τα γραφεία του Κομμουνιστικού Κόμματος ήταν κάτι αδύνατο να το συλλάβουν. Έτσι έφυγαν τρέχοντας και επί εικοσιτέσσερις ώρες σκέφτονταν αν θα έπρεπε να πάνε εκεί ή όχι. Ήταν τόσο διαφορετικές οι καταστάσεις στις δύο χώρες αν και ήταν τόσο κοντά…\nΘα σου κάνω μια δύσκολη ερώτηση. Όλοι ξέρουμε ότι η προσωπική και πολιτική σου ζωή είναι μια απόδειξη των φεμινιστικών σου πεποιθήσεων. Με αυτό το δεδομένο, πρέπει να πω ότι μου φάνηκε κάπως περίεργο ότι η κριτική σου στον, κατά τη γνώμη μου, ανδρικό σωβινισμό του Ναζίμ Χικμέτ, ιδιαίτερα απέναντι στη Μινεβέρ Αντάτς, είναι τόσο ήπια.\nΠρέπει να σου πω ότι ανακάλυψα την ιστορία ότι ο Ναζίμ Χικμέτ, στα οκτώ χρόνια που ήταν εξορισμένος στη Μόσχα, ήδη σε μεγάλη ηλικία και άρρωστος, χωρίς καμιά δυνατότητα να δει ή να επικοινωνήσει με τη Μινεβέρ, ερωτεύτηκε ένα κορίτσι, την Βέρα, με την οποία και παντρεύτηκαν. Όλα αυτά μου τα αποκάλυψε το 1962 η Αφροδίτη Παντελέσκου, δημοσιογράφος της Αυγής, όταν, πηγαίνοντας στην Ιστανμπούλ σε μια κομματική/δημοσιογραφική αποστολή, σταμάτησα στην Αθήνα για να πάρω πληροφορίες για την κατάσταση στην Τουρκία από τους έλληνες συντρόφους που ήταν καλύτερα ενημερωμένοι για όσα συνέβαιναν εκεί. Θύμωσα τόσο πολύ με τον Ναζίμ Χικμέτ που σκέφτηκα να γυρίσω πίσω στην Ιταλία. Τελικά, πήγα στην Ινσταμπούλ, όπου συνάντησα και την Μινεβέρ Αντάτς. Μετά από μερικούς μήνες, ο Χικμέτ ήρθε στη Ρώμη, και παραβρέθηκε σε ένα δείπνο που οργάνωσε προς τιμήν του το Ινστιτούτο Γκράμσι, στο οποίο είχα προσκληθεί κι εγώ. Αναρωτιόμουν αν θα έπρεπε να του πω ότι συναντήθηκα με την Μινεβέρ. Τελικά, του το είπα. Τότε, είδα τα πράγματα κάπως αλλιώς. Σκέφτηκα ότι δεν είχα το δικαίωμα να γίνω δικαστής ενός ανθρώπου που πέρασε στη φυλακή δεκαεπτά χρόνια της ζωής του, και που όταν δεν βρισκόταν στη φυλακή ήταν στη Σοβιετική Ένωση στη μαύρη περίοδο του σταλινισμού. Δεν είναι ένα θέμα που σχετίζεται με το φεμινισμό. Πρέπει να καταλάβουμε ότι η ζωή κάποιες φορές είναι πολύ σκληρή και ότι δεν μπορεί να καταδικάζεις κάποιους ή κάποιες όταν δεν έχεις περάσει και εσύ τις δικές τους δυσκολίες. Το να είσαι φεμινίστρια δεν σημαίνει ότι δεν μπορείς να καταλάβεις κάποια πράγματα. Αυτό που συνέβη στον Χικμέτ θα μπορούσε να είχε συμβεί και σε μια γυναίκα. Βλέπω ότι αμφιβάλλεις, αλλά θεωρώ ότι έτσι είναι.\nΕν πάση περιπτώσει, όπως γράφεις, η Μινεβέρ υπέφερε πολύ από τη συμπεριφορά του.\nΝαι, υπέφερε πολύ, αλλά κοίτα, το γεγονός ότι δεν την είχε δει τόσα χρόνια δεν σήμαινε ότι την είχε ξεχάσει. Καθόλου. Και αυτός υπέφερε που δεν την έβλεπε. Και μετά ερωτεύτηκε και την Βέρα. Ποιος μπορεί να πει ότι κάποιος δεν μπορεί να είναι ερωτευμένος με δύο γυναίκες; Και μια γυναίκα μπορεί να είναι ερωτευμένη ταυτόχρονα με δύο άνδρες. Νομίζω ότι η αυστηρότητα, η ακαμψία, είναι κακό πράγμα για όλους, γυναίκες και άνδρες.\nΝαι, αλλά γράφεις στο βιβλίο σου ότι ο ίδιος παραδεχόταν ότι ήταν ένας ασιάτης άνδρας-δεσπότης. Εσύ το γράφεις.\nΟ Ναζίμ το έλεγε αυτό αυτοσαρκαζόμενος. «Είμαι ένας γέρος πασάς και γιος πασά», έλεγε. Δεν αντέχω τις φεμινίστριες που πιστεύουν ότι οι άνδρες είναι κακά ανθρώπινα όντα. Δεν είναι κακοί, είναι διαφορετικοί. Η διαφορά τους από τις γυναίκες βασίζεται στην εξουσία. Αυτό είναι αλήθεια. Αλλά δεν πολεμάω τους κακούς άνδρες, πολεμάω την εξουσία τους. Όταν έγραφα την ιστορία του Ναζίμ Χικμέτ για το βιβλίο ήξερα ότι υπήρχε κίνδυνος να θυμώσουν οι φεμινίστριες. Πρέπει να πω ότι αυτό δεν συνέβη. Δεν άκουσα καμία τέτοια κριτική.\nΔεν περιέλαβες στο βιβλίο έναν ιταλικό κομμουνιστικό έρωτα. Μήπως ο λόγος ήταν ότι οι ιταλοί κομμουνιστές δεν υπέφεραν τόσο όσο οι έλληνες, οι τούρκοι, ή οι αμερικανοί εκείνη τη δύσκολη περίοδο;\nΌχι. Αν έγραφα για τους Ιταλούς θα ήταν κουτσομπολιό. Είμαι πολύ κοντά στα ιταλικά πολιτικά πράγματα για να μπορώ να μιλάω ελεύθερα για ανάλογες ιταλικές υποθέσεις. Φυσικά και στην Ιταλία υπήρχαν παρόμοιες ερωτικές ιστορίες, δύσκολες κι αυτές, γιατί και στο ιταλικό κομμουνιστικό κίνημα υπήρχαν κάποιοι που πέρασαν δεκαετίες σε εξορίες και φυλακές και όταν ξανασυναντήθηκαν με τις ερωτικές τους συντρόφους, ο έρωτας δεν υπήρχε πια. Η ιστορία όλων σχεδόν των μελών της ηγεσίας του Ιταλικού Κομμουνιστικού Κόμματος είναι γεμάτη από τέτοιες στενόχωρες στιγμές. Όπως, για παράδειγμα, η ιστορία του Τολιάτι, που χώρισε με τη γυναίκα του. Τώρα θα κάνω λίγο κουτσομπολιό. Κάποιο βράδυ είχα προσκληθεί σε δείπνο στο σπίτι του Τολιάτι, όταν αυτός συζούσε με την Νίλντε Γιότι, την οποία δεν είχε παντρευτεί γιατί τότε στην Ιταλία δεν υπήρχε διαζύγιο. Συγκινήθηκα όταν είδα πόσο ευτυχισμένος ήταν ο Τολιάτι που ζούσε επιτέλους μια κανονική ζωή. Έβλεπα κάποιον που για χρόνια κρυβόταν, ήταν εξορισμένος και όλα αυτά, να χοροπηδάει γύρω-γύρω από το τραπέζι για να βεβαιωθεί ότι τα λουλούδια ήταν στη σωστή θέση. Ήταν λοιπόν ευτυχισμένος που ζούσε μια μικροαστική ζωή; Όχι, απλώς ήταν ευτυχισμένος γιατί ζούσε μια κανονική ζωή. Και κάποιος δικαιούται να ζήσει μια κανονική ζωή. Γιατί θα έπρεπε να ζει πάντα ηρωικά, πάντα με ένα όπλο στο χέρι; Στην πραγματικότητα όλοι αυτοί που ήθελαν να διατηρήσουν για πάντα την παλιά στάση ζωής δεν ήταν οι πιο έξυπνοι, γιατί ήταν ανίκανοι να αντιληφθούν τις αλλαγές που είχαν γίνει στην κοινωνία στην οποία ζούσαν. Έγιναν πολλά πολιτικά λάθη εξαιτίας της ιδέας κάποιων ότι βρίσκονταν πάντα σε ένα πεδίο μάχης, όταν γύρω τους οι άνθρωποι ζούσαν πια μια κανονική κοινωνική ζωή.\nΟ γιος τους σε περιμένει στα Χανιά.\nΝαι, έχουμε κρατήσει μια επαφή. Και έχω μια θαυμάσια κούπα του Γιώργου με το κομμουνιστικό σύμβολο. Κάνει κεραμικά, είναι ένας καλλιτέχνης. Την έχω αυτή τη θαυμάσια κούπα στο γραφείο μου στη Ρώμη. Είμαι πολύ περήφανη όταν λέω από πού είναι, ποιος μου την έδωσε.\nΜ’ αυτήν την έννοια, θα μπορούσαμε να πούμε ότι η Αργυρώ και ο Νίκος ήταν τυχεροί γιατί μετά από πολλά χρόνια έζησαν μια κανονική ζωή, και μάλιστα για μια αρκετά μεγάλη περίοδο.\nΝαι, αλλά μόνο μετά από πολλά χρόνια. Κρύβονταν είκοσι χρόνια στην Κρήτη. Μετά μέσω Ιταλίας, Αυστρίας κ.λπ. βρέθηκαν στην Τασκένδη, όπου η ζωή δεν ήταν τόσο ωραία για τους έλληνες εξόριστους. Και η Αργυρώ και ο Νίκος υπό μία έννοια «κρύβονταν» και εκεί γιατί ήθελαν έναν άλλου τύπου κομμουνισμό. Δεν υπέκυψαν στη μοίρα τους, δεν συμβιβάστηκαν, δεν είπαν τώρα είμαστε εντάξει, συνέχισαν να αγωνίζονται, έγραψαν βιβλία… Δεν μπορούσαν να γυρίσουν στην Ελλάδα λόγω του πραξικοπήματος. Όταν ετοιμάζονταν να έρθουν, έφταναν οι συνταγματάρχες. Και έτσι πέρασε πολύς χρόνος μέχρι να επιστρέψουν. Ναι, εν τέλει έζησαν μια κανονική ζωή… Στην προεκλογική εκστρατεία στην Κρήτη για τις ευρωεκλογές [σσ: η Καστελίνα ήταν υποψήφια στο ψηφοδέλτιο του ΣΥΡΙΖΑ] συγκινήθηκα που κοιμήθηκα ένα βράδυ στο κρεβάτι της Αργυρώς στην Κρήτη. Ήμουν φιλοξενούμενη στο σπίτι του γιου τους και μου έδωσαν το κρεβάτι της. Κοιμήθηκα εκεί και ήμουν πολύ περήφανη. Ναι, στο τέλος αυτή και ο Νίκος είχαν μια κανονική ζωή.\nΤο βιβλίο σου, πέρα από την απόλαυση της ανάγνωσης, μας φέρνει στη μνήμη τους κομμουνιστές αγωνιστές μιας περιόδου όπου η πολιτική δεν ήταν καριέρα, αλλά πάθος, ένα επικίνδυνο πάθος για το μετασχηματισμό του κόσμου. Η ιδεολογία τους ήταν το πλαίσιο μέσα στο οποίο ζούσαν τη ζωή τους, ερωτεύονταν... Βλέπεις αυτό να ισχύει σήμερα, ιδιαίτερα στην περίπτωση των νέων ανθρώπων που εμπλέκονται στην αριστερή πολιτική;\nΑυτή είναι μια πολύ δύσκολη ερώτηση. Θα έλεγα, μάλλον όχι. Αλλά η αλήθεια είναι ότι δεν ξέρουμε πολλά για την κατάσταση σε κάποια μέρη του κόσμου, όπου γίνονται σκληροί αγώνες, όπως τώρα στην Αμερική και στη Λατινική Αμερική. Πάντως, σίγουρα οι σημερινοί αγώνες δεν είναι ίδιοι με τους δικούς μας. Γιατί εμείς ηττηθήκαμε. Νομίζω ότι αυτό είναι το ζήτημα. Πρώτα απ’ όλα ηττηθήκαμε ως προς το πώς θα έπρεπε να είναι η κοινωνία, και εξαιτίας των λαθών μας και γιατί αυτό ήταν κάτι δύσκολο. Σήμερα πρέπει να ξανασκεφτούμε πολλά.\nΕίσαι έτοιμος να αφιερώσεις τη ζωή σου στον αγώνα όταν είσαι σίγουρος για το πολιτικό σου σχέδιο. Και σήμερα υπάρχουν πολλές αμφιβολίες, πραγματικές αμφιβολίες. Θα σου πω μία, ίσως ανόητη, ιστορία που όμως λέει κάτι για ένα ζήτημα που δεν λύσαμε ποτέ. Υποστηρίζουμε ότι η αγορά δεν πρέπει να παίρνει αποφάσεις, δεν έχει δικαίωμα να κρίνει τι είναι καλό και τι είναι κακό, έτσι δεν είναι; Κάποτε, λοιπόν, είχα ένα μεγάλο καυγά με το γιο μου και ανταλλάξαμε πολλά γράμματα που τα φυλάμε σε ένα αρχείο, που έχει τον ειρωνικό τίτλο «Γράμματα σε μια κομμουνίστρια μητέρα». Εκεί υπάρχει η εξής φράση του γιου μου: «ΟΚ, αλλά αν δεν είναι η αγορά αυτή που παίρνει αποφάσεις, τι θα γίνει; Ποιος θα αποφασίζει, εσύ και η Ροσάνα Ροσάντα;». Η φράση μπορεί να φαίνεται ανόητη , αλλά περιέχει μια αλήθεια. Ακόμα δεν έχουμε βρει ποιος θα παίρνει τις αποφάσεις αν δεν τις παίρνει η αγορά. Ποιος θα διορίζει αυτούς που αποφασίζουν; Με ποιο τρόπο θα γίνεται η επιλογή τους; Πώς θα τους ελέγχουμε; Ούτε αυτό το έχουμε βρει.\nΑν, λοιπόν, δεν έχεις βεβαιότητες, δεν μπορείς να αφιερώσεις όλη τη ζωή σου στον αγώνα. Την αφιερώνεις όταν είσαι πράγματι σίγουρος για κάτι. Ο αντιφασιστικός αγώνας και ο αγώνας για τη δημοκρατία ήταν κατά κάποιο τρόπο ευκολότερος από τους σημερινούς αγώνες γιατί εύκολα καταλάβαινε κανείς πόσο φριχτός ήταν ο φασισμός. Σήμερα η κατάσταση είναι πιο δύσκολη, γιατί δεν χρειάζονται πια τα πραξικοπήματα. Μπορούν να κατακτήσουν την καρδιά και το νου των ανθρώπων με τα φέικ νιουζ. Τι να τον κάνουν το στρατό; Παρά ταύτα, είμαι αισιόδοξη. Δεν είναι αλήθεια ότι οι νέοι άνθρωποι δεν ενδιαφέρονται για την πολιτική. Ενδιαφέρονται, απλώς σήμερα τα πράγματα είναι λιγότερο ηρωικά, αλλά πιο πολύπλοκα και δύσκολα. Πάρε για παράδειγμα την αλληλεγγύη στους πρόσφυγες που υπάρχει στην Ελλάδα και την Ιταλία. Είναι ένα πολύ ισχυρό κίνημα στο οποίο μετέχουν πολλές ομάδες. Πρέπει, λοιπόν, να είμαστε προσεκτικοί. Δεν είναι σωστό ότι οι νέοι δεν ενδιαφέρονται και δεν ασχολούνται με την πολιτική, ότι δεν μετέχουν σε αγώνες. Αυτήν την περίοδο που ζούμε πάνω στον υπολογιστή και ερχόμαστε σε επαφή με όλο τον κόσμο, έχω ανακαλύψει ότι γίνονται πολλοί αγώνες σε όλο τον κόσμο. Πολλοί περισσότεροι από όσους φανταζόμουν. Ο κόσμος κινείται. Δεν είναι αλήθεια ότι οι νέοι έχουν παραλύσει. Είναι προσεκτικοί, φοβούνται μήπως κάνουν λάθη, είναι φοβισμένοι από όλα τα λάθη που έχουν γίνει στο παρελθόν. Και έχουν δίκιο. Πώς μπορούμε να τους κατηγορήσουμε;\nΣήμερα στην Ελλάδα και στην Ευρώπη η Αριστερά είναι ξανά στο επίκεντρο της προσοχής. Στην Ελλάδα, της δόθηκε η ευκαιρία να κυβερνήσει. Δεν είμαι σίγουρη ότι οι άνθρωποι της γενιάς μου κατανοούν ότι το να είσαι αριστερός/ή σημαίνει ότι πρέπει να ζεις ως αριστερός/η. Δηλαδή ότι δεν είναι άλλο η ενασχόλησή σου με την πολιτική και άλλο η ζωή σου. Είναι το ίδιο. Ο τρόπος που ζεις πρέπει να συμβαδίζει με τις ιδέες σου. Και αυτό έχει ιδιαίτερη σημασία σήμερα γιατί ο κόσμος ενδιαφέρεται για την Αριστερά. Είμαστε στο μάτι του κυκλώνα. [Ερώτηση της Ζωής Γεωργούλα]\nΠράγματι, ισχύει αυτό που λες. Ο τρόπος που προσλαμβάνει κάποιος την πολιτική δεν συμβαδίζει με την καθημερινή του ζωή. Και υπάρχει το ερώτημα πώς προσαρμόζει κανείς την καθημερινή του ζωή στον πολιτικό αγώνα. Δεν χρειάζεται να είσαι σε μια σπηλιά στα ελληνικά βουνά για να είσαι πολιτικά ενεργή. Μπορείς να πας στο σινεμά το βράδυ. Και μερικές φορές σήμερα είναι ακόμα πιο δύσκολο από παλιότερα. Η κανονική ζωή προσφέρει πολύ περισσότερα πράγματα από τη ζωή στην παρανομία. Είναι πιο δύσκολο να αρνηθείς αυτό που σου προσφέρει, για παράδειγμα, η νυχτερινή ζωή. Τότε, δεν υπήρχε νυχτερινή ζωή και έτσι δεν έμπαινε θέμα επιλογής. Ήσουν υποχρεωμένη να ζεις μια «ηρωική» ζωή γιατί δεν υπήρχε άλλη επιλογή. Η διαφορά ανάμεσα στις δύο περιόδους είναι μεγάλη. Πώς συνδυάζεις, λοιπόν, την κανονικότητα με τον πολιτικό αγώνα; Και αυτό είναι κάτι που το βλέπεις παντού. Οι νέοι άνθρωποι ασχολούνται με την πολιτική όταν έχουν να κάνουν κάτι ηρωικό. Ας δούμε την Ελλάδα. Την στιγμή που είχατε μια πραγματικά δραματική σύγκρουση με την Ευρωπαϊκή Ένωση και τον υπόλοιπο κόσμο οι νέοι ήταν παρόντες. Σήμερα όμως που τα πράγματα είναι δύσκολα, και ίσως ακόμα πιο δύσκολα από τότε, αλλά λιγότερο ηρωικά, δεν ενδιαφέρονται. Έχεις δίκιο, λοιπόν, είναι δύσκολο σήμερα να συνδυάσεις την πολιτική με την κανονική ζωή, πιο δύσκολο από παλιά.\nΟι νέοι και οι νέες θέλουν την περιπέτεια.\nΝαι, τους αρέσει η ηρωική ζωή. Όπως στα γουέστερν. Η αλήθεια, πάντως, είναι ότι πρέπει να ξανασκεφτούμε πολλά πράγματα. Φοβάμαι όμως ότι εγώ είμαι πολύ μεγάλη για να αρχίσω να ξανασκέφτομαι. Όμως, οι νέοι πρέπει να ξανασκεφτούν τι είναι Αριστερά, τι είναι θάρρος, τι είναι μάχη και τι είναι φασισμός. Πρέπει να ανακαλύψουν εκ νέου τι είναι φασισμός. Με τον Παπαδόπουλο αυτό ήταν πολύ εύκολο. Θυμάμαι ότι όταν έγινε το πραξικόπημα, ήταν τόσο εύκολο να διακρίνει κανείς το φασισμό που όλοι έγιναν αντιφασίστες. Ήταν εύκολο, η εικόνα ήταν καθαρή. Σήμερα είναι πολύ πιο δύσκολο. Πρέπει να ανακαλύψεις τι είναι πράγματι φασιστικό. Τότε όλοι ήταν αντιφασίστες και κατά των συνταγματαρχών. Θυμάμαι ότι όταν με συνέλαβαν στην Αθήνα, και ήμουν για εικοσιτέσσερις ώρες στα χέρια των συνταγματαρχών, ο πρώτος που ήρθε να με επισκεφθεί ήταν ο πρόξενος της Ιταλίας στον Πειραιά. Αμέσως μόλις έφτασε μου είπε στο αυτί «είμαι αντιφασίστας και είμαι ξάδελφος του Τερατσίνι», ηγετικού στελέχους του Ιταλικού Κομμουνιστικού Κόμματος. Η αίτησή του να με απελευθερώσουν απορρίφθηκε αμέσως. Μετά από κάνα δίωρο ήρθε κάποιος άλλος και μου ψιθύρισε κι αυτός στο αυτί «είμαι αντιφασίστας, ξάδελφος του Κορσίνι», που ήταν ο αρχισυντάκτης της Ουνιτά». Ο ένας μετά τον άλλο έλεγαν ότι είναι αντιφασίστες, γιατί ήταν εύκολο. Πώς μπορούσες να μην είσαι κατά του Παπαδόπουλου, των συνταγματαρχών, και της χούντας; Σήμερα, τα πράγματα δεν είναι τόσο εύκολα…\nΜιλήσαμε αρκετά, αλλά δεν μπορώ να σε αφήσω να φύγεις χωρίς μια τελική ερώτηση. Του χρόνου συμπληρώνονται εκατό χρόνια από την ίδρυση του ΙΚΚ και δέκα χρόνια από τότε που έφυγε από τη ζωή με δική του θέληση ο Λούτσιο Μάγκρι, που ήταν προσωπικός και πολιτικός σου σύντροφος, και φίλος για πολλά χρόνια. Έχει μείνει κάτι σήμερα από αυτήν την περήφανη κληρονομιά;\nΟ Λούτσιο Μάγκρι πίστευε ότι θα χρειαζόταν πολύς καιρός μέχρι να αλλάξουν τα πράγματα [σσ: μετά την απόφαση του ΙΚΚ να μετεξελιχθεί σε έναν μη κομμουνιστικό φορέα] και αυτός ήταν ένας λόγος για τον οποίο δεν ήθελε να ζήσει άλλο: Θα περάσουν δεκαετίες μέχρι να τα καταφέρουμε να ανακάμψουμε και είμαι πολύ γέρος για να περιμένω, είμαι ογδόντα χρονών. Καλύτερα να φύγω. Υπό μία έννοια, αυτό ήταν μια συνειδητοποίηση ότι λίγα είχαν μείνει από την ιστορία του κομμουνισμού στην Ιταλία. Νομίζω όμως ότι έκανε λάθος. Πρώτα από όλα, γιατί πάντα ενθουσιάζομαι όταν πηγαίνοντας εδώ και εκεί συναντώ συντρόφους στους οποίους βλέπω το αποτύπωμα, τον τρόπο σκέψης, τις αξίες, την πολιτική εμπειρία, τον τρόπο που σκέφτονται. Όλα αυτά προέρχονται από αυτήν την παλιά ιστορία, από όσα έχουν γραφτεί και από όσα έχουν γίνει. Αυτή είναι η ζώσα μνήμη. Δεν είναι η αρχή μιας νέας ιστορίας, αλλά χωρίς αυτήν την κληρονομιά δεν θα μπορέσουμε ποτέ να ξαναρχίσουμε. Και θεωρώ πολύτιμο ότι την έχουμε. Επιπλέον βλέπω να υπάρχει ένα νέο ενδιαφέρον γι’ αυτήν την ιστορία, μια περιέργεια. Θεέ μου, βλέπω νέους ανθρώπους που όταν τους λέω ιστορίες του παρελθόντος γοητεύονται. Γι’ αυτό πιστεύω ότι ο Λούτσιο έκανε λάθος, ήταν υπερβολικά απαισιόδοξος. Ήταν πολύ σίγουρος ότι δεν μπορούμε να μεταφέρουμε τίποτα στις νέες γενιές, και αυτό δεν είναι αλήθεια. Νομίζω ότι μπορούμε. Η Αργυρώ και ο Νίκος κατάφεραν να μεταφέρουν την ιδέα ότι το πολιτικό πάθος και ο έρωτας πάνε μαζί. Και αυτή είναι μια μεγάλη κληρονομιά που δίνει δύναμη και ευτυχία σ’ αυτούς που αγωνίζονται. Γιατί ο κομμουνισμός πάντα συνδέεται με τραγωδίες και θανάτους και θυσίες και φυλακίσεις. Όμως, είναι αλήθεια ο πολιτικός αγώνας όταν συνδυάζεται με τον έρωτα προσφέρει μεγάλη ευτυχία. Ποτέ δεν υπήρξα τόσο ευτυχισμένη στη ζωή μου όπως τότε που ήμουν κομμουνίστρια, ενταγμένη σε ένα ισχυρό κομμουνιστικό κόμμα. Αυτό καθόρισε μακράν τη ζωή μου. Το πιστεύεις αυτό ή αμφιβάλλεις;\nΛουτσιάνα, είμαστε πραγματικά πολύ ευτυχείς που μιλήσαμε μαζί σου. Ξέρεις ότι ειδικά στην «Εποχή», αλλά και γενικά στην ελληνική Αριστερά, σε αγαπάμε, σε θεωρούμε παράδειγμα αγωνίστριας, αλλά και διανοούμενη, και ανυπομονούμε να σε υποδεχθούμε για την παρουσίαση του βιβλίου σου. Και φυσικά περιμένουμε τις νέες σου περιπέτειες. Δεν ξέρω τι έχεις στο μυαλό σου να κάνεις στο μέλλον, αλλά ξέρω ότι οτιδήποτε αρχίζεις είναι ενδιαφέρον πρώτα για σένα και μετά για όλους μας. Σε ευχαριστούμε πολύ.\nΞέρεις τι κάνω τώρα, Χάρη; Δημιούργησα μια ομάδα δράσης με δέκα-δώδεκα υψηλόβαθμους επιστήμονες, ειδικούς για να δούμε τι είδους νέες θέσεις εργασίας είναι αναγκαίες για να σώσουμε το περιβάλλον. Και κάναμε ένα e-book, που το παρουσιάσαμε και στο Μανιφέστο. Υπάρχουν πολλοί άνθρωποι που φοβούνται τον Covid-19, φοβούνται ότι θα χάσουν τη δουλειά τους. Και έχουν δίκιο, θα χαθούν πολλές δουλειές… Έτσι πρέπει να ανακαλύψουμε εκ νέου τι πρέπει να κάνουμε. Είναι μια φανταστική περιπέτεια και νομίζω ότι αυτό το e-book είναι σημαντικό. Θα στο στείλω. Σας ευχαριστώ πολύ, και σε παρακαλώ δώσε χαιρετίσματα στον εκδότη του βιβλίου. Είμαι περίεργη να δω τι έχεις γράψει στον πρόλογο και είπα στην Τόνια [Τσίτσοβιτς] να το μεταφράσει στα ιταλικά.


Αλέξανδρος Αλεξίου - Ξεναγός Θεσσαλονίκης\nin: Αφιερώματα, Γευστικές Απολαύσεις, Φιλοξενία\nΟ Αλέξανδρος Αλεξίου είναι ο pastry chef του Hyatt Regency Thessaloniki, ένα ξενοδοχείο κόσμημα και ταυτόχρονα επίγειος παράδεισος συγκαταλέγεται σε μια από τις μεγαλύτερες εταιρείες ξενοδοχείων στο κόσμο και αξίζει να το επισκεφτείτε.\nΑνατρεπτικός, σύγχρονος, γεμάτο εκπλήξεις στις συνταγές του μας ξαφνιάζει ευχάριστα με τις δημιουργείες του.\nΕνας άνθρωπος χαμηλών τόνων, ευγενικός και με αγάπη σ’αυτό που κάνει, είτε για έναν μπουφέ με γλυκίσματα, όπως για το διάσημο πλεον Sunday brunch στο εστιατόριο ambrosia, ειτε για το a la carte του ξενοδοχείου, τα γλυκά του θα τα ζήλευαν βραβευμένοι σεφ ανα τον κόσμο, πιάτα με ένταση, με γεύσεις που ξετρελαίνουν κάθε απαιτητικό ουρανίσκο και όχι μόνο!\nΟ Αλέξανδρος Αλεξίου αποφοίτησε το 1996 από την ΤΕΣΤΕ – Σχολή Τουριστικών Επαγγελμάτων. Με αμείωτο ενδιαφέρον και αγάπη γι’ αυτό που κάνει παρακολούθησε σεμινάρια ζαχαροπλαστικής των Oriol Balaguer, Gianluca Fusto, Ghislain Gaille κ.ά.\nΞεκίνησε την καριέρα του ως βοηθός του pastry chef Ghislain Gaille, στο Ηyatt Regency Thessaloniki, όπου συνεχίζει μέχρι και σήμερα ως pastry chef με ιδιαίτερη εξειδίκευση.\nΟ Στέλιος Παρλιάρος και ο Δημήτρης Χρονόπουλος έχουν πολύ σημαντικό ρόλο στην καριέρα του, μιας και οι συνεργασίες που είχαν κατά καιρούς, τον βοήθησαν πολύ να ολοκληρώσει την επαγγελματική του δομή.\nΤα ταξίδια σε Μιλάνο, Βιέννη, Κωνσταντινούπολη, Παρίσι και η συμμετοχή σε διάφορες διοργανώσεις και σεμινάρια, όπως στο Greek Culinary Festival το 2006 του Hyatt Regency Belgrade, το opening στο εβληματικό Park Hyatt Vienna τo 2014 και το μοντέρνο Hyatt Regency Atakoy Instabul 2015, εμπλουτίζουν συνεχώς τις γνώσεις και τις τεχνικές του.\nΑπό το 2005 μέχρι το 2014 (ανά 3 περιόδους κάθε χρονιά) δημιουργεί και παρουσιάζει με την εταιρεία “Wine plus” την γευστική δοκιμή συνταγών ζαχαροπλαστικής στο εστιατόριο “Αmbrosia”.\nΤο 2008 συμμετέχει στο βιβλίο της διατροφολόγου Ειρήνης Πασχαλέρη “Συνταγές που άλλαξα”, ένα καινοτόμο βιβλίο για την εποχή του.\nΤο 2005 και το 2013 ανακηρύσσεται “Υπάλληλος της χρονιάς” στο Hyatt Regency Thessaloniki.\nΤο 2015-16 συμμετέχει στο περιοδικό QZINE μαζί με τον βραβευμένο chef jan Charlie metayer σ’ ένα ανατρεπτικό περιοδικό γεύσης όπου δημιουργεί τα γλυκά.\nΟι προτάσεις του Pastry Chef Αλέξανδρου Αλεξίου\n• Αναδομημένο γαλακτομπούρεκο με κρέμα από βουβαλίσιο γάλα.\n• Παγωτό βιολέτα με βατόμουρα και κρέμα από ρόδι.\n• Κομποτέ Φράουλας & ραβέντι αρωματισμένο με αρμπαρό- ριζα, παγωτό γιαούρτι & μαλλί της γριάς.\n• Μους ελληνικού καφέ με παγωτό τριαντάφυλλο & άρωμα κάρδαμου.\n• Σφαίρα σοκολάτας με σοκολάτα dulcey, μπισκότο μαστίχας & γλυκό από άνθη λεμονιάς.\n• Αυθεντική γαλλική κρέμ μπρουλέ.\n• Παραδοσιακή τιραμισού με εσπρέσο και μπισκότα.\n• Τσιζκέικ νέας Υόρκης με φράουλες\nPastry Chef Hyatt Regency Thessaloniki\n13o χιλιόμετρο Θεσσαλονίκης – Περαίας Θεσσαλονίκη\n57001 Ελλάδα Tel: +30 231 040 1234 | Fax: +30 231 040 1100\nEmail: hotel.hrthessaloniki@hyatt.com Α\nPrevious : Γαστρονομικές εμπείριες ύψιστης ποιότητας\nNext : Κρατήστε ενυδατωμένο τον οργανισμό σας!


> Ρούχα>Βραδινά Φορέματα>Μπλε Μακρύ Φόρεμα με Βολάν\nΜπλε μακρύ φόρεμα αέρινο με βολάν και λεπτές τιράντες που αυξομειώνονται. Έχει εσωτερική επένδυση και το ύφασμα δεν έχει ελαστικότητα. Ιδανικό για ιδιαίτερες εμφανίσεις και για κοινωνικές εκδηλώσεις όπως γάμος ή βάπτιση. Μήκος από τον ώμο 1,53μ, περίμετρος στήθους 64-96εκ. και μέσης 60-96εκ.\nMaxi Φόρεμα Πλισέ Φυστικί\nΜακρύ πλισέ φόρεμα φυστικί κρουαζέ με λάστιχο στην πλάτη. Έχει φαρδιά γραμμή και λάστιχο πίσω ώστε να ταιριάζει σε κάθε σωματότυπο. Ιδανικό για επίσημο ντύσιμο όπως φόρεμα νονάς ή φόρεμα για γάμο. Το ύφασμα δεν έχει ελαστικότητα.\n95.20 €\t136.00 € -30%\n97.30 €\t139.00 € -30%\nΓκρι Μάξι Φόρεμα με Δαντέλα Κιπούρ\nΓκρι φόρεμα μακρύ με δαντέλα κιπούρ στο μπούστο και τούλι κάτω, γκρι επένδυση εσωτερικά, φερμουάρ πίσω και ενίσχυση στο στήθος. Ιδανικό για επίσημες εκδηλώσεις όπως φόρεμα νονάς ή φόρεμα για γάμο. Το ύφασμα δεν έχει ελαστικότητα.\n104.30 €\t149.00 € -30%\n88.90 €\t127.00 € -30%\nΜαύρο Μακρύ Φόρεμα Με Δαντέλα Κιπούρ\nΜάξι μαύρο φόρεμα από κιπούρ μαύρη δαντέλα με εκρού εσωτερική επένδυση και φερμουάρ στην πλάτη. Ιδανικό για επίσημο ντύσιμο όπως φόρεμα νονάς ή φόρεμα για γάμο. Το ύφασμα δεν έχει ελαστικότητα.\n99.40 €\t142.00 € -30%\nΓκρι Μακρύ Φόρεμα Δαντέλα Τούλι\nΓκρι φόρεμα μακρύ με δαντέλα τούλι στο μπούστο και τούλι κάτω, γκρι επένδυση εσωτερικά και ενίσχυση στο στήθος. Ιδανικό για επίσημες εκδηλώσεις όπως φόρεμα νονάς ή φόρεμα για γάμο. Το ύφασμα έχει ελαστικότητα. Μήκος από τον ώμο 1,50μ, περίμετρος στήθους 80-90εκ. και μέσης 60-80εκ. Μέγεθος: One size (Εφαρμόζει σε Small-Large)\n81.20 €\t116.00 € -30%\n83.30 €\t119.00 € -30%\nΜακρύ Εξώπλατο Φόρεμα Πολυμορφικό Ροζ...\nΜακρύ φόρεμα αέρινο εξώπλατο που φοριέται με πολλούς τρόπους. Έχει ελαστικότητα και ταιριάζει σε κάθε σωματότυπο. Ιδανικό για ιδιαίτερες εμφανίσεις και για κοινωνικές εκδηλώσεις όπως γάμος ή βάπτιση. Μάκρος από τον ώμο 1,50μ. Μέγεθος: One size (Εφαρμόζει σε Small-Large)\nΡοζ Maxi Φόρεμα με Χρυσές Λεπτομέρειες\nΡοζ μακρύ φόρεμα με φαρδιά ζώνη στη μέση και εσωτερική επένδυση. Ιδανικό για επίσημο ντύσιμο όπως φόρεμα νονάς ή φόρεμα για γάμο. Το ύφασμα δεν έχει ελαστικότητα. Μήκος από τον ώμο 1,45μ, περίμετρος στήθους 94εκ. και μέσης 88εκ. Μέγεθος: One size (Εφαρμόζει σε Small-Large)\nΛευκό Maxi Φόρεμα με Δαντέλα & Βολάν\nΆσπρο μακρύ φόρεμα με δαντέλα στο μπούστο και βολάν στα μανίκια με μαύρες λεπτομέρειες και εσωτερικό μεσοφόρι. Έχει ελαστικότητα ώστε να ταιριάζει σε κάθε σωματότυπο. Ιδανικό για επίσημο ντύσιμο όπως φόρεμα νονάς ή φόρεμα για γάμο. Μήκος από τον ώμο 1,50μ, περίμετρος στήθους 88-104εκ. και μέσης 62-90εκ. Μέγεθος: One size (Εφαρμόζει σε Small-Large)\n58.80 €\t84.00 € -30%\nΣομόν Maxi Φόρεμα Κρουαζέ με Βολάν\nΣομόν μακρύ φόρεμα κρουαζέ με βολάν και λάστιχο στη μέση, ιδιαίτερο δέσιμο στις τιράντες και ανοιχτή πλάτη. Έχει φαρδιά γραμμή και λάστιχο ώστε να ταιριάζει σε κάθε σωματότυπο. Ιδανικό για επίσημο ντύσιμο όπως φόρεμα νονάς ή φόρεμα για γάμο. Το ύφασμα δεν έχει ελαστικότητα. Μήκος από τον ώμο 1,50μ, περίμετρος μέσης 60-90εκ. Μέγεθος: One size (Εφαρμόζει...\n49.70 €\t71.00 € -30%


Ισπανία: Σκόραρε ο Μπέιλ στο 2-2 της Ρεάλ με Βιγιαρεάλ | naftemporiki.gr\nΙσπανία: Σκόραρε ο Μπέιλ στο 2-2 της Ρεάλ με Βιγιαρεάλ\nΚυριακή, 15 Σεπτεμβρίου 2013 01:58\nΡεάλ Μαδρίτης: Δύο εβδομάδες εκτός ο Κοεντράο 13/09/2013 13:58\nO Μέσι πάσχει από μορφή αυτισμού σύμφωνα με τον Ρομάριο 10/09/2013 15:00\nΑνανεώνει με τη Ρεάλ ο Ρονάλντο 10/09/2013 13:09\nΤην ευκαιρία να βρεθεί στην κορυφή της πριμέρα ντιβιζιόν, με τις Ατλέτικο Μαδρίτης και Μπαρτσελόνα, έχασε η Ρεάλ Μαδρίτης, η οποία αναδείχθηκε ισόπαλη, 2-2, με τη Βιγιαρεάλ στο «Μαδριγάλ.»\nΙδανικό θα ήταν για τον Γκάρεθ Μπέιλ το ντεμπούτο του με την φανέλα της «βασίλισσας», εφόσον η ομάδα του έπαιρνε τους τρεις βαθμούς. Ο Ουαλός σταρ πέτυχε το γκολ της ισοφάρισης στο 38΄ (οι γηπεδούχοι είχαν προηγηθεί με τον Κάνι στο 21΄), αλλά οι «μερένγκες» δεν τα κατάφεραν, παρά το γεγονός ότι προηγήθηκαν με τον Κριστιάνο Ρονάλντο στο 64’. Έξι λεπτά μετά ο Τζιοβάνι Ντος Σάντος διαμόρφωσε το τελικό αποτέλεσμα, που διατήρησε και το «κίτρινο υποβρύχιο» κοντά στην κορυφή (οι δύο ομάδες παρέμειναν αήττητες με τρεις νίκες και μία ισοπαλία).\nΒιγιαρεάλ - Ρεάλ Μ. 2-2\nΤα 14 γκολ έφτασε στο πρωτάθλημα σε 4 αγωνιστικές η Ατλέτικο Μαδρίτης, η οποία με το 4-2 επί της Αλμερία έχει το απόλυτο στο ξεκίνημα του πρωταθλήματος. Ο Βίγια στο 15΄ άνοιξε το σκορ, στο 35’ με πέναλτι του Ντιέγκο Κόστα έγινε το 2-0, αλλά στο 40΄ ο Ρόντρι μείωσε για τους φιλοξενούμενους. Στο 64’ ο Τιάγκο και στο 67’ ο Γκαρσία ανέβασαν το δείκτη του σκορ στο 4-1, για να έρθει το τελικό 4-2 στις καθυστερήσεις από το Βιντάλ.\nΌταν θέλει η Μέσι όλα γίνονται. Με γκολ του Αργεντινού στο 75΄ και εξαιρετική ασίστ στον Αλέξις Σάντσες στις καθυστερήσεις, η Μπαρτσελόνα επιβλήθηκε 3-2 της Σεβίλης, που παραμένει χωρίς νίκη στο πρωτάθλημα (δύο ισοπαλίες). Οι Καταλανοί έφτασαν στο 4Χ4 πολύ δύσκολα, αν και προηγήθηκαν 2-0 με τους Ντάνι Άλβες και Μέσι. Ο Ράκιτιτς στο 80΄ και ο Κόκε στο 89΄ «πάγωσαν» το «Καμπ Νου», ωστόσο, στο 94΄ο Σάντσες από τρομερή ενέργεια του Μέσι χάρισε στους γηπεδούχους ένα ακόμη «τρίποντο».\nΜπαρτσελόνα - Σεβίλλη 3-2\nΣτο άλλο ματς της ημέρας, Λεβάντε και Σοσιεδάδ έμειναν στο 0-0, με το Λουκά Βύντρα να παίζει σε όλο το 90λεπτο με τους γηπεδούχους.


Αναστοχασμός – Μεταρρύθμιση\nΈχουν ήδη συμπληρωθεί σχεδόν πέντε χρόνια από το 2009, τότε που διαφάνηκε ότι η χώρα εισέρχεται σε βαθιά πολιτική, κοινωνική, οικονομική και πολιτιστική κρίση.\nΤα αίτια της κρίσης δεν τα ερμήνευσαν όλοι και όλες με τον ίδιο τρόπο. Αλλά και τα οδυνηρά αποτελέσματα της κρίσης δεν τα βίωσαν όλοι και όλες με τον ίδιο τρόπο. Πολλοί και πολλές πίστεψαν ότι όλα ήταν μια παγκόσμια συνωμοσία εναντίον μας, που στόχο είχε την εξαθλίωση και το ξεπούλημα της χώρας. Πολλοί και πολλές θεώρησαν ότι η κρίση αποτελεί μια ευκαιρία για να δούμε πιο καθαρά τα δικά μας λάθη. Ο δημόσιος διάλογος δεν αναπτύχθηκε με τρόπο που να βοηθάει πραγματικά στο ξεπέρασμα των προβλημάτων. Τα προβλήματα αποδείχτηκε ότι είναι βαθιά και οι απαντήσεις συνήθως ήταν ρηχές. Πριν από δύο χρόνια η “Μακεδονία” πρόσφερε γενναιόδωρα τον χώρο της για να αναπτύσσονται κάθε εβδομάδα οι αγωνίες, οι ιδέες και οι απόψεις του γράφοντα. Εννοείται αφιλοκερδώς. Υπήρξε μια ιδιαίτερα γόνιμη περίοδος. Κάθε δημόσιο βήμα αποτελεί ένα είδος προνομίου. Και οφείλει όποιος το διαθέτει, να το διαχειρίζεται έντιμα και δημιουργικά. Αυτή ήταν από την αρχή η προσπάθεια. Το αποτέλεσμά της κρίνεται φυσικά πάντα από τον αποδέκτη. Για έναν πανεπιστημιακό, και μάλιστα Φυσικό, η διαδικασία αυτή είναι μια επίπονη άσκηση. Παράλληλα, ελλοχεύει πάντα ο κίνδυνος να πιστέψει κανείς ότι τα ξέρει όλα ή ότι, τέλος πάντων, η γνώμη του είναι κάτι ιδιαίτερο σχετικά με τη γνώμη των άλλων. Ο αυτοέλεγχος είναι ο μόνος τρόπος να περιοριστούν αυτοί οι κίνδυνοι. Η τακτική εβδομαδιαία ανάπτυξη ενός θέματος είναι μια δέσμευση, για την οποία απαιτείται ιδιαίτερη συνέπεια. Παρά την προσπάθεια που καταβλήθηκε, αυτό δεν στάθηκε πάντα δυνατόν, λίγες φορές ευτυχώς. Τον τελευταίο καιρό όμως αυτό άρχισε να πυκνώνει. Ίσως δεν υπάρχουν πια πολλά πράγματα να ειπωθούν. Στα χρόνια αυτά οι διαψεύσεις και οι απογοητεύσεις ήταν πολλές. Μια περίοδος αναστοχασμού είναι απαραίτητη. Η χώρα δεν έχει λύσει τα περισσότερα από τα προβλήματά της. Το πολιτικό προσωπικό στο σύνολό του δεν πείθει ούτε για την ειλικρίνεια των προθέσεών του ούτε για την ικανότητά του να οδηγήσει τη χώρα σε μια νέα ιστορική φάση. Οφείλουμε όλοι και όλες να επανεξετάσουμε τις βεβαιότητές μας, να αναθεωρήσουμε τις ιδέες που διαψεύστηκαν, να περιορίσουμε τις προσδοκίες μας, να εσωτερικεύσουμε περισσότερο τα όσα (μας) συνέβησαν. Με τις σκέψεις αυτές θέλω να ευχαριστήσω θερμά την εφημερίδα αυτή για την άπλετη φιλοξενία της. Η φράση “σε διαβάζω κάθε Τετάρτη” υπήρξε η μεγαλύτερη ανταμοιβή για τον γράφοντα, έστω και τις λίγες φορές που την άκουσε. Με την πεποίθηση ότι το φιλόξενο βήμα της “Μακεδονίας” θα είναι εκεί, όταν θα υπάρχει πραγματικά κάτι για να ειπωθεί. Ευχαριστώ!


5 κανόνες για τη διατροφή κατά τη διάρκεια της εγκυμοσύνης (2022)\n5 Κανόνες για μια δίαιτα κατά τη διάρκεια της εγκυμοσύνης\nΚάθε έγκυος γυναίκα έχει ακούσει αυτές τις λέξεις - «πρέπει να φάτε για δύο άτομα τώρα». Αυτές οι λέξεις, πρέπει να σας πω, δεν είναι παρά ένα ψέμα που γίνονται από γυναίκες που δεν μπορούν να ελέγξουν τους πόθους τους. οι πόνοι μπορούν να σας οδηγήσουν σε σοβαρό υπερβολικό βάρος και, αργότερα, να έχετε πολλά προβλήματα προσπαθώντας να χάσετε το βάρος του μωρού μετά τη γέννηση. Για να αποφύγετε αυτό, θυμηθείτε αυτούς τους 5 κανόνες για μια δίαιτα κατά τη διάρκεια της εγκυμοσύνης.\n1. Πρόσληψη θερμίδων\nΕπιτρέψτε μου να ξεκινήσω παραβιάζοντας το μύθο για το πώς πρέπει να φάτε για δύο άτομα ενώ είστε έγκυος. Το αγέννητο παιδί σας χρειάζεται φυσικά θερμίδες, αλλά το αγέννητο παιδί σας δεν είναι ένας γεμάτος άνθρωπος. Λογικά, αυτό σημαίνει ότι δεν χρειάζεται τόσες θερμίδες όπως εσείς.\nΣε γενικές γραμμές, πρέπει να λαμβάνετε μόνο 200-300 θερμίδες περισσότερο κάθε μέρα, ενώ είστε έγκυος. Αυτό είναι. Είναι μια επιπλέον φέτα πίτσα ή ένα επιπλέον κομμάτι κέικ. Δεν μπορείτε να φάτε διπλά για κάθε γεύμα κατά τη διάρκεια ολόκληρης της εγκυμοσύνης σας. Όχι μόνο ότι θα καταλήξετε με σοβαρά προβλήματα βάρους, δεν είναι επίσης υγιές για το μωρό.\n2. Συσκευασία με ασβέστιο\nΧρειάζεστε υψηλότερη πρόσληψη ασβεστίου ενώ είστε έγκυος. Δεν είναι μόνο σημαντικό για το μωρό σας να χτίσει δυνατά οστά, αλλά και να αναπτύξει μια υγιή καρδιά, νεύρα και μύες και έναν υγιή καρδιακό ρυθμό. Εάν δεν αυξήσετε την πρόσληψη ασβεστίου κατά τη διάρκεια της εγκυμοσύνης, το μωρό σας θα χρησιμοποιήσει το ασβέστιο από το σώμα σας που μπορεί να έχει ως αποτέλεσμα την εξασθένιση των οστών και την απώλεια των δοντιών.\nΠάρτε 1.000mg ασβεστίου κάθε μέρα. Είναι καλό να ξεκινήσετε ακόμα και πριν να μείνετε έγκυος και να συνεχίσετε τη ρουτίνα για μερικούς μήνες μετά την παράδοση. Είναι καλύτερο να αφαιρέσετε το ασβέστιο από γαλακτοκομικά προϊόντα, επειδή το σώμα σας χρησιμοποιεί αυτό το ασβέστιο με τον καλύτερο τρόπο. Ένα φλιτζάνι γάλα περιέχει περίπου 500mg ασβεστίου - έτσι δύο φλιτζάνια γάλακτος την ημέρα και είστε έτοιμοι. Για περισσότερες πληροφορίες σχετικά με το ασβέστιο στα γαλακτοκομικά προϊόντα και την πρόσληψη ασβεστίου κατά τη διάρκεια της εγκυμοσύνης, επισκεφτείτε αυτόν τον σύνδεσμο.\n3. Συμπεριλάβετε πολλά φρούτα και λαχανικά\nΔεν υπάρχουν ειδήσεις ότι τα φρούτα και τα λαχανικά είναι ωραία για την υγεία σας. Όπως μπορεί να υποθέσετε, είναι ένα κρίσιμο μέρος μιας δίαιτας κάθε εγκύου γυναίκας.\nΧρειάζεστε επιπλέον βιταμίνες ενώ είστε έγκυος, ειδικά βιταμίνη C. Πορτοκάλια, λεμόνι, γκρέιπφρουτ, αλλά και λάχανο και πιπεριές είναι οι φίλοι σας ενώ είστε έγκυος. Όλα περιέχουν υψηλές ποσότητες βιταμίνης C καθώς και πολλές άλλες μεγάλες βιταμίνες.\nΠροσπαθήστε να πάρετε φρέσκα φρούτα και λαχανικά. Μπορείτε να φάτε λαχανικά αλλά πατάτες χωρίς προηγουμένως να τα εκθέσετε σε οποιοδήποτε είδος θερμότητας. Προσπαθήστε να κάνετε μια σαλάτα από φρέσκο λάχανο, κουνουπίδι, μπρόκολο και ραπανάκι. Περάστε με αλάτι, λάδι και ξύδι και θα δείτε πόσο υπέροχη γεύση.\n4. Αποφύγετε τα Bad Stuff\nΘα πρέπει πραγματικά να κάνετε το καλύτερο δυνατό για να μειώσετε την πρόσληψη όλων των "κακών ουσιών" ενώ είστε έγκυος. Αυτές οι ουσίες θα μπορούσαν να είναι πολύ επιβλαβείς τόσο για εσάς όσο και για το μωρό σας.\nΌταν λέω "κακά πράγματα" πρώτα και κύρια εννοώ τα ναρκωτικά, τα τσιγάρα και το αλκοόλ. Δεν υπάρχει χώρος για κανένα από αυτά, ενώ είστε έγκυος. Εξαίρεση τους. Μειώστε την ποσότητα της καφεΐνης σε 1 φλιτζάνι καφέ την ημέρα. Είναι καλύτερα αν μπορείτε να σταματήσετε να πίνετε εντελώς τον καφέ. Επίσης, αποκλείστε ή μειώστε την πρόσληψη σόδας, ενεργειακών ποτών, πράσινου και μαύρου τσαγιού και παυσίπονων. Όλα αυτά περιέχουν καφεΐνη.\nΕξαιρέστε λιπαρά και πικάντικα τρόφιμα από τη διατροφή σας κατά τη διάρκεια της εγκυμοσύνης. Πάρα πολύ λίπος σίγουρα δεν είναι καλό για εσάς ή το μωρό και πάρα πολύ καρύκευμα μπορεί να προκαλέσει γαστρεντερικά προβλήματα για σας. Δεν χρειάζεστε τίποτα που να προκαλεί επιπλέον ενόχληση.\n5. Ποικιλία είναι η καλύτερη λύση\nΑυτό δεν ισχύει μόνο όταν είστε έγκυος, αλλά και ως γενικός κανόνας. Όταν πρόκειται για τη διατροφή σας, θυμηθείτε το γεγονός ότι οι άνθρωποι είναι παμφάγα και πρέπει να ενεργούν σαν αυτούς.\nΞέρω ότι όλοι οι χορτοφάγοι που διαβάζουν αυτό δεν θα ήθελαν αυτό που έχω να πω, αλλά είναι χορτοφάγος όταν είσαι έγκυος δεν είναι πραγματικά η καλύτερη ιδέα. Υπάρχουν ορισμένες πρωτεΐνες και αμινοξέα που μπορείτε να πάρετε μόνο από το κρέας. Δεν μπορούν να βρεθούν στα συμπληρώματα, δεν βρίσκονται στα αυγά και μπορεί να έχουν μεγάλη σημασία για το σώμα σας. Ωστόσο, αν επιλέξετε να μείνετε χορτοφάγος κατά τη διάρκεια της εγκυμοσύνης σας, ζητήστε συμβουλές από το γιατρό σας. Ίσως χρειαστεί να κάνετε κάποιες αλλαγές στη διατροφή σας και ο γιατρός σας είναι το άτομο που θα σας πει τι να κάνετε.\nΔιατηρήστε τη διατροφή σας ευέλικτη. Περιλάβετε μεταλλικά στοιχεία, βιταμίνες, πρωτεΐνες καθώς και σάκχαρα στην καθημερινή πρόσληψη τροφής. Προσέχετε φρέσκα και, ακόμα καλύτερα, βιολογικά τρόφιμα και πίνετε πολλά υγρά. Μια υγιεινή διατροφή δεν είναι μόνο καλό για το μωρό σας, είναι καλό και για σας. Όχι μόνο ότι έχει θετικό αντίκτυπο στο πώς βλέπετε, έχει θετικό αντίκτυπο σε ολόκληρη την εγκυμοσύνη. Μια υγιεινή διατροφή μειώνει την ταλαιπωρία κατά τη διάρκεια της εγκυμοσύνης καθώς και την ανησυχητική πρωινή ασθένεια. Αυτό είναι μόνο ένα μεγάλο πλεονέκτημα, έτσι;\nΔιατροφή & Εγκυμοσύνη (Ενδέχεται 2022)


Η Σταυρούλα Μάρκου, δημοσιογράφος και μέλος της Ν.Ε. ΣΥΡΙΖΑ Ροδόπης, κάνει λόγο για διαδικασίες πέρα «από κάθε έννοια δημοκρατικής λειτουργίας» καθώς και για «παραβίαση των αποτελεσμάτων της κάλπης»\nΤο ρεπορτάζ της «Φωνής της Ροδόπης» για τον αναβρασμό που επικρατεί σε στελέχη του ΣΥΡΙΖΑ ΑΜΘ ύστερα από την ανακοίνωση των εκλεγέντων στη νέα Κεντρική Επιτροπή, επιβεβαιώνει με δημόσια επιστολή το τοπικό στέλεχος του ΣΥΡΙΖΑ Σταυρούλα Μάρκου.\nΤα δύσκολα ωστόσο είναι μπροστά γιατί η εκλογή Φερχάτ – Κουγιουμτζόγλου στην Κ.Ε. δρομολογεί άμεσα εξελίξεις στον τοπικό ΣΥΡΙΖΑ – Π.Σ., ανοίγοντας και τους ασκούς του Αιόλου εξ αιτίας του ασυμβίβαστου που θα εφαρμοστεί από την επόμενη Νομαρχιακή, για τα αξιώματα συντονίστριας και μέλους στην Κεντρική Επιτροπή. Ποιος θα αναλάβει τότε το τιμόνι του τοπικού ΣΥΡΙΖΑ αφού και ο νυν αναπληρωτής μπαίνει στην Κ.Ε.; Κι αν πάλι γίνουν εκλογές για νέα Ν.Ε., τι Νομαρχιακή θα είναι αυτή και με ποιες ισορροπίες; Κι εμείς ως πότε θα κρύβουμε τα προβλήματα κάτω από το χαλί σφυρίζοντας αδιάφορα σα να μη συμβαίνει τίποτα; Ποιοι λοιπόν και γιατί «σπέρνουν ανέμους» στο βωμό της προσωπικής τους φιλοδοξίας; Ποιοι και γιατί διχάζουν τα μέλη μας καταδικάζοντας τις οργανώσεις μας σε μόνιμη μιζέρια και εσωστρέφεια σε αυτή τη δύσκολη συγκυρία για τον κόσμο;\nTags: NewsroomΣταυρούλα ΜάρκουΣΥΡΙΖΑΣΥΡΙΖΑ Ροδόπης


Hellenic Volleyball League - Ο ΠΑΟΚ ζευγάρωσε τα τρίποντα με τον ΟΦΗ\nΟ ΟΦΗ έκανε μεγάλη προσπάθεια για να πάρει ένα σετ αλλά δεν τα κατάφερε. Μέχρι τα μισά και των τριών σετ κόντραρε τον ΠΑΟΚ με αιχμές τους Μαρκς, Ρουμελιωτάκη αλλά ο ΠΑΟΚ με υπεροχή στα άκρα και στο κέντρο κατάφερε να κάνει τη διαφορά.\nΣτο 1ο σετ έγινε μάχη μέχρι το 14-14 αλλά με το σερβίς του Βαν ντε Ντρις που πήρε άσσο και χάλασε την υποδοχή του ΟΦΗ, ο ΠΑΟΚ έκανε σερί 3-0 για το 17-14. Αργότερα ήταν η σειρά του Αγκάνιτς να πάρει μπλοκ και στη συνέχεια άσσο ανεβάζοντας το σκορ στο 21-16. Το σετ έκλεισε με τον πόντο του Βαν ντε Ντρις 25-22.\nΣτο 2ο σετ έγινε και πάλι κόντρα μέχρι το 11-11. Αυτή τη φορά ο ΟΦΗ προηγήθηκε με +2 (13-11) χάρις τον Ρουμελιωτάκη, αλλά ο ΠΑΟΚ προσπέρασε 17-16 με τον Εβάντρο και το λάθος του ΟΦΗ. Κράτησε το μικρό αλλά πολύτιμο προβάδισμα μέχρι το τέλος του σετ και τελικά με επίθεση του Εβάντρο και μπλοκ του Βαν ντε Ντρις στον Μαρκς τελείωσε το σετ 25-23 για το 2-0 σετ.\nΣκληρή μάχη έγινε και στο 3ο σετ όπου ΠΑΟΚ παρότι είχε προβάδισμα 2-3 πόντων σχεδόν σε όλη τη διάρκεια του σετ. Ο ΟΦΗ προηγήθηκε με τον Χαραλαμπίδη 15-14, ο ΠΑΟΚ απάντησε με τον Κουμεντάκη για το 21-18 και έφτασε σε ματς μπολ με 24-21. Το μπλοκ του Ντράγκο, ο άσσος του Σαρικεΐσογλου και η επίθεση του Μαρκς έφερε το ματς στα ίσια (24-24) και το σετ έκλεισε με επίθεση του Κουμεντάκη και λάθος επίθεση του Χαραλαμπίδη.\n1ο σετ: 7-8, 14-16, 16-21, 22-25\n2ο σετ: 8-7, 15-16, 21-20, 23-25\n3ο σετ: 6-8, 16-15, 18-21, 24-26\n*Οι πόντοι του Ο.Φ.Η. προήθαν: 3 άσσοι, 38 επιθέσεις, 11 μπλοκ, 17 λάθη αντιπάλων και του Π.Α.Ο.Κ. προήλθαν: 7 άσσοι, 41 επιθέσεις, 4 μπλοκ, 33 λάθη αντιπάλων.\nΤα σετ: 0-3 (22-25, 23-25, 24-26) σε 78΄.\nΟ.Φ.Η. (Άκης Φλαούνας): Ντράγκο 4π. (1/5επ., 2 μπλοκ, 2 άσσος), Χαραλαμπίδης 6 (4/13επ., 1 μπλοκ, 1 άσσος), Μαρκς 18 (16/31επ., 2 μπλοκ), Ρουμελιωτάκης 14 (12/19επ., 2 μπλοκ, 61%υπ., 17%αρ.), Θάλερ 2 (1/1, 1 μπλοκ), Φραγκιαδάκης 5 (2/4επ., 3 μπλοκ) / Βελούδης (λ. - 60%υπ., 20%αρ.), Σαρικεΐσογλου 3 (2/8επ., 1 άσσος, 73%υπ. 18%αρ.), Γαλιώτος.\nΠ.Α.Ο.Κ. (Κώστας Δεληκώστας): Παπαλεξίου 5π. (4/7επ., 1 άσσος), Πριγέτ 1 (1 άσσος), Αγκάνιτς 11 (5/8, 5 μπλοκ, 1 άσσος), Κουμεντάκης 15 (11/22, 2 μπλοκ, 2 άσσοι, 79%υπ., 50%αρ.), Εβάντρο 9 (7/14επ., 1 μπλοκ, 1 άσσος, 60%υπ., 13%αρ.), Βαν ντε Ντρις 13 (11/26επ., 1 μπλοκ, 1 άσσος) / Κοκκινάκης (. - 79%υπ., 50%αρ.), Κομητούδης, Σωτηρίου 2 (1/3επ., 1 μπλοκ), Κανέλλος, Καπετανίδης, Μπούτος 1 (1/4επ.).\nO προπονητής του ΠΑΟΚ Κώστας Δεληκώστας είπε: «Δεν έχουμε παίξει ποτέ δεύτερο συνεχόμενο παιχνίδι και είναι πάντα πιο δύσκολο γιατί εγκυμονεί κινδύνους τραυματισμών μετά από 40ημερη καραντίνα. Ήμασταν κακοί μετά από άμυνα στην επίθεση. Γι΄αυτό δεν μπορέσαμε να πάρουμε διαφορές. Πρέπει να ανασυνταχθούμε ενόψει του παιχνιδιού με τη Σύρο. Είναι αυτοσκοπός η νίκη. Νομίζω ότι μπορούμε και θα τα καταφέρουμε για να μπούμε ξανά στο παιχνίδι. Είδαμε τα λάθη μας στο σερβίς. Ήμασταν καλύτεροι, αλλά όχι στο επιθυμητό επίπεδο. Το σερβίς και η ψηλή μπάλα είναι στοιχεία που πρέπει να προπονηθείς στο γήπεδο που θα παίξεις. Προτίμησα όμως να μην προπονηθούμε το πρωί γιατί ήταν κουραστικό και το δεύτερο παιχνίδι. Πήγαμε καλύτερα στο σερβίς. Αν και στο ματς της Τετάρτης με τον ΟΦΗ ήμασταν μόνο σε ένα σετ κακοί σε αυτό τον τομέα και γι' αυτό το χάσαμε. Στο τρίτο σετ έβαλα και άλλα παιδιά στο παιχνίδι. Είχε ένα μικρό θέμα ο Ντεν Ντρις και έβαλα τον Μπούτο, μετά μπήκε ο Σωτηρίου για την υποδοχή. Όλες οι αλλαγές ήταν για να κερδίσουμε το παιχνίδι, όχι απλώς για να πάρουν συμμετοχή. Όλοι είναι ετοιμοπόλεμοι. Οι νίκες στο πρωτάθλημα, στο κύπελλο και στο Λιγκ Καπ θα κριθούν από την διαχείριση των ρόστερ. Όποιος έχει το μεγαλύτερο ρόστερ θα τα καταφέρει.\nΣίγουρα μας ικανοποιεί ότι ανεβάζει απόδοση του Άγκανιτς. Είδαμε τα λάθη του, παίξαμε με άλλο τρόπο στο μπλοκ και όταν ανεβαίνει ένα στοιχείο, ανεβαίνουν και τα υπόλοιπα. Είδαμε βελτίωση και στο σερβίς».\nΟ διαγώνιος του ΠΑΟΚ Αλέξανδρος Μπούτος είπε: «Ηταν ένα παιχνίδι σχετικά δύσκολο. Ημασταν και κουρασμένοι από χθες. Η ομάδα ανταπεξήλθε καλά. Το θέλαμε για την ψυχολογία και για τη βαθμολογία».\nΟ προπονητής του ΟΦΗ Άκης Φλαούνας είπε: «Ηταν κλειστό το σκορ και στα τρία σετ. Ανεβάσαμε τα ποσοστά μας στο μπρέικ πόιντ. Ο ΠΑΟΚ είναι μία έμπειρη ομάδα με έμπειρους παίκτες που καθαρίζουν τη μπάλα εκεί που "καίει" και εμεις καλούμαστε με αυτά τα ποσοστά και αυτή την απόδοση να πάρουμε βαθμούς στα υπόλοιπα ματς. Τώρα παίζουμε καλύτερα και περιμένω να παίξουμε καλά και με την Κηφισιά. Μπήκε ο Σαρικεΐσογλου για να έχει ρυθμό και να πάρει ανάσες ο Ρουμελιωτάκης».\nΟ Σωκράτης Χαραλαμπίδης είπε: «Ολοι οι αθλητές τα δίνουν όλα. Παίζουμε σαν ομάδα. Εχουμε δύσκολο αγώνα με την Κηφισιά στο Ζηρίνειο. Χρειαζόμαστε βαθμούς. Η Κηφισιά έχει προβλήματα λόγω της πανδημίας. Εχει παίκτες που δεν έχουν κάνει προπονήσεις για καιρό. Θα παλέψουμε. Θα προσπαθήσουμε να πάρουμε τους βαθμούς που μας λείπουν και να ανέβουμε βαθμολογικά» .\nMore in this category: « Λαχτάρισε ο ΠΑΟΚ από τον ΟΦΗ αλλά νίκησε 3-1 και παίζουν πάλι αύριο (11/2) Αναβάλλεται ο αγώνας Π.Α.Ο.Κ. - Α.Π.Σ.Φίλιππος Βέροιας »